הוועדה המיוחדת לעובדים זרים, כנסת 25, פרוטוקול מספר 47, 2024-01-15 00:00

אליהו (אלי) רביבו: בוקר טוב

אליהו (אלי) רביבו:  אני מתכבד לפתוח את ישיבת הוועדה לעובדים זרים בנושא בחינת הצרכים של מנהלת תקומה בעובדים זרים לשיקום יישובי העוטף

אליהו (אלי) רביבו:  זה הדיון הראשון בנושא אבל הוא לא יהיה היחיד, אני מתחייב בפניכם שכך יהיה

אליהו (אלי) רביבו:  הוועדה הזאת תעשה כל שביכולתה על מנת ששיקום יישובי העוטף ייעשה באופן המהיר ביותר והיעיל ביותר תוך התחשבות בצרכים המשתנים של התושבים עצמם

אליהו (אלי) רביבו:       כידוע זה לא סוד שבמדינת ישראל קיימים המון חסמים בירוקרטים מסואבים ומעייפים שיכולים לייאש אפילו את הטובים שבטובים שבבעלי המקצוע

אליהו (אלי) רביבו:  ולכן לגישתי, מנהלת תקומה צריכה לקבל הקצאות נפרדות של משאבים בלתי תלויים בכל האספקטים, לרבות נושא תקציבי, תקנים, עובדים זרים, חברות זרות, חברות ביצוע, על מנת ליצור להם מסלול ירוק עוקף בירוקרטיה וחסמים

אליהו (אלי) רביבו:       שיקום העוטף זו המטרה הלאומית החשובה ביותר למדינת ישראל בשנים הקרובות, מיד לאחר שנזכה להשיב את כל בנותינו ובנינו ולהכניע את אויבינו

אליהו (אלי) רביבו:  ראינו פרסומים שלפי התוכניות כל יישובי עוטף עזה צפויים להכפיל את גודלם לאחר המלחמה, צריך לברך על כך

אליהו (אלי) רביבו:  לרבות הכנות רכבת חדשות, שיפוץ מקיף של התשתיות בקיבוצים והיישובים שנחרבו ב-7 באוקטובר, הקמת מרכזים רפואיים ומרכזי בריאות נפש, מרכזי ספורט ותרבות, תרבות מוסדות נוער, התחדשות עירונית, וכך אנחנו נרצה לשמוע על כל זה כדי להבין את הצרכים בעובדים הזרים וידיים עובדות כדי שכל זה ימומש בצורה הטובה והמהירה ביותר

אליהו (אלי) רביבו:      אנחנו נשמע היום מפי סגן ראש מנהלת תקומה, תת אלוף במילואים אגאי יחזקאל, את צרכי המנהלת לעובדים זרים וחברות זרות

אליהו (אלי) רביבו:  אני מבקש מאדוני לתאר בקצרה את פעילות המנהלת כיום, את מטרותיה, את גבולות הגזרה שלה, ולאחר מכן לפרט כיצד לדעתכם יש לגשת בשיתוף פעולה שלכם מול משרדי הממשלה הרלוונטיים לשיקום העוטף בהיבטי עובדים זרים, בינוי בתים, שיקום תשתיות, שיקום שדות חקלאיים ומשקים, אמצעי ביטחון, גדרות למיניהם

אליהו (אלי) רביבו:       אני עוד אבקש מאדוני לעשות הפרדה בין עובדים זרים לבין עובדות זרות, אני אבקש התייחסות לעניין מתן מענה למגורים זמניים לעובדים שיבצעו את כל העבודות הנדרשות המתוכננות, ולדעת האם בכלל המטרות שלכם נכללים מתן מענה לצרכי ביטחון לחקלאיים ועובדים חקלאיים בתוך השטחים החקלאיים בימים שבשגרה, בתקווה שלא נקבל עוד מופעים ולו קצרים ביותר, אבל אנחנו לא יכולים להסתמך לא על מזל ולא על כוונות, אנחנו יודעים שלמרצחים מולנו יש כוונות וציפיות ותכנונים אחרים

אליהו (אלי) רביבו:       בכל זאת לפני שאנחנו נצלול לעומק הדיון, אני מבקש לקדם בברכה, ברגשי כבוד ובהערכה רבה, את מר דניאל שטיינברג אביו של אלוף משנה יהונתן שטיינברג השם יקום דמו, שנפל בגבורה ב-7 באוקטובר

אליהו (אלי) רביבו:  ההגעה שלך לכנסת בוודאי לוועדה הזאת מכובדי, מוסיפה כבוד לכנסת ולדיוני הוועדה ולנוכחים בה

אליהו (אלי) רביבו:  אנחנו בליבנו איתכם, ובתפילותינו, וכולי תקווה שיהיה לנו העוז והאומץ לתת את הכוח למקבלי החלטות בקבינט המלחמה ולראש הממשלה לעמוד מול הלחצים הבינלאומיים, כדי לוודא שהמשימה תושלם

אליהו (אלי) רביבו:  כי אם לא כן, חלילה נופלם של גיבורים רבים ואזרחים חפים מפשע, חלילה יכול להתפרש כלשווא

אליהו (אלי) רביבו:  אני אתן לך את רשות הדיבור, אדוני, ללא שום הגבלה

דניאל שטיינברג: תודה רבה לך חבר הכנסת רביבו, יושב ראש-הוועדה על המילים החמות ועל העידוד, ועל זה שאתה נותן לי מספר דקות, באמת קצר, שאני אביא בפניכם את המסר שלנו

דניאל שטיינברג:  שלנו הכוונה אני חבר בפורום הגבורה, פורום הגבורה זה פורום א-פוליטי של משפחות של נופלים במלחמה הנוכחית

דניאל שטיינברג:  חברים בפורום הם משפחות מכל גוני הקשת החברתית בארץ, דתיים, חילוניים, דרוזים וכו', כולם מכל קצות הארץ

דניאל שטיינברג:  כאשר המטרה שלנו היא לחזק, כמו שאתה אמרת, את החתירה לניצחון, לחזק את ידי קבינט המלחמה, להגיע באמת לניצחון מלא וללא כל פשרות

דניאל שטיינברג:       כדי לחסוך בזמן אני רשמתי את הדברים כדי שלא אגמגם, אז תסלחו לי אם אני אקריא

דניאל שטיינברג:  יהונתן, בני, אלוף משנה מח"ט הנחל שנפל בשבת בבוקר, השאיר אלמנה יסכה, ששה ילדים מגיל 18 עד 6

דניאל שטיינברג:  הוא עזב את ביתו בשומריה שנמצא מדרום לקריית גת בחופזה בשבת בבוקר בדרכו למחנה רעים שם היו הגדס"ר של הנחל ועוד פלוגה של הנחל, והוא ראה חובה בתוקף תפקידו להגיע למקום כמה שיותר מהר

דניאל שטיינברג:       בנסיעתו הוא נתקל במארב של 12 מחבלים בכביש 421 –מי שמכיר ליד צומת אורים, בצומת מעון, הוא פרק ממכוניתו, נלחם בהם לבדו בגבורה, עד שכדורי המרצחים הכניעו אותו

דניאל שטיינברג:  מה שאנחנו יודעים בוודאות מגורמי הצבא שתחקרו את המצב, שעקב הלחימה שלו הוא הפתיע את המארב הזה, כי זה היה די מוקדם כשהם התמקמו, והוא גרם לכך שהם, בעקבות ההתקלות שלו, למרות שהוא נפל, וגם מפקד הגדס"ר גם כן נפל כמה דקות אחריו כשהגיע למקום, המארב הזה התקפל והם נסוגו אחור, ובעקבות זאת הכביש הזה נשאר ריק ממחבלים מאותו רגע

דניאל שטיינברג:  כבישים אחרים, 232 וכו' היו פתוחים, אבל בגבורה שלו הוא גרם לכך שהכביש נשאר פתוח ומחבלים לא עברו דרכו

דניאל שטיינברג:       אין לנו ספק שהוא ידע למה הוא הולך

דניאל שטיינברג:  זה היה לו אך טבעי וכך הוא חינך את פקודיו לאורך כל שלל תפקידו בצבא, וגם את ילדיו

דניאל שטיינברג:  וזה מסירות למען כלל ישראל, הקרבה למען המולדת, ביטול האני הפרטי למען הכלל

דניאל שטיינברג:  וכך בין השאר, אמר כמח"ט לטירוני הנחל כשהם נשבעו בכותל – זה אגב מופיע גם פה בפלייר השבועה שכל חייל שמתגייס לצבא נשבע – וכך הוא אמר להם, "הצהרת השבועה אותה נשאתם היום הינה נקודת ציון משמעותית בתוך מסע שלם, מסע זה כולל בתוכו את ההבנה כי לא האני הפרטי הוא זה שעומד במרכז, אלא חיי הכלל, העם והמדינה, עד כדי מוכנות למסור את הנפש למענם"

דניאל שטיינברג:       כך גם כן הוא אמר בין השאר, לבין שלו בן השמונה כששאל אותו אבא מה אומרים לחייל שמפחד להילחם? הוא לא הספיק לענות לו בבית, אז הוא שלח לו הקלטה מהצבא, הוא היה אז מח"ט בנימין, ובין השאר, אני לא רוצה להאריך, הוא אמר "החייל צריך לשכוח את כל הדברים האישיים שלו, את כל הדברים שהוא אוהב, שהוא רוצה בשביל עצמו, ולחשוב רק על הכלל, רק על עם ישראל כולו, וכך לחזק אותו ולחזק אותו ולהסביר לו שהשם נלחם איתנו ביחד עד שיפסיק לפחד"

דניאל שטיינברג:       המסר של יוני ושל כל החיילים שמסרו נפשם למען הכלל הוא חד, יש לחשוב על הכלל, על כלל העם, על כלל המדינה

דניאל שטיינברג:  מיטוט החמאס, החזרת החטופים ושליטה מלאה בכל רצועת עזה הינן מטרות המלחמה לשמה יצאו בנינו, כך גם החליטה הממשלה וזו צוואתם של הבנים

דניאל שטיינברג:       עצירת הלחץ הצבאי, הורדת הרגל מהדוושה, בין אם זה מתבטא באי כניסה לאזורים שונים בדרום הרצועה כרפיח וציר פילדלפי, בין אם זה בהסכמה להחזרת התושבים לבתיהם בעת הזאת כשתושבי העוטף לא מסוגלים לחזור בחזרה בשלב הזה, ובין אם זה בהכנסת ציוד הומניטרי ללא קבלת תמורה כלשהי, מינימלית כלשהי בנושא החטופים, כל זה יפרק את החבילה, ימוטט לא את החמאס, אולי יחפוף את החמאס אבל ימוטט את העם, ימוטט את האחדות השורה בעם היום בעורף ובחזית, יביא למעגלי שמחה וניצחון בקרב אויבינו ויגרום לדמורליזציה בעם, שאת תוצאותיה מי ישורנה?      רק לחץ צבאי מסיבי יביא לשחרור החטופים היקרים מאוד לליבנו, מי כמונו ששכלנו את יקירנו יודעים מה המשפחות עוברות

דניאל שטיינברג:  אחדות תביא לניצחון

דניאל שטיינברג:  יש לשמר את האחדות ולהוקיע את המפלגים בעם, ובמיוחד בתקשורת

דניאל שטיינברג:  בכוחכם, חברי הכנסת הנכבדים, להביא לשינוי ברוח העם כפי שמשתקף בתקשורת ובמדיה, כאילו אנחנו בדיכאון

דניאל שטיינברג:  לא ברוח האיתנה של החיילים הנלחמים בשטח, הם ברוח חזקה

דניאל שטיינברג:       אנחנו בפורום הגבורה, כמו גם ברוב חלקי העם, מצפים מכם, מכובדיי, להתעורר, להתגבר, לתת רוח גבית ולדרוש מקבינט המלחמה לעמוד עם חוט שדרה איתן, להורות לצבא להשלים את משימתנו כפי שהוחלט באופן חד משמעי וברור בממשלה

דניאל שטיינברג:  תודה רבה

אליהו (אלי) רביבו: מר שטיינברג, מה אפשר עוד להוסיף אחרי פניה כל כך מרגשת, עמוקה, אותנטית? מעבר לכל מה שנחשפנו אודות בנך השם יקום דמו, בדבריך המובאים אנחנו למדים איך מתנהג מחנך, מצביא, מנהיג, מזהה תהליכים, שפועל בצניעות רבה, שיודע שלצד הכוח ורוח הלחימה צריכה להיות ברכת השם, להבין את המגבלות שבתוכן אנחנו חיים והן מושטות אלינו

אליהו (אלי) רביבו:       אני אומר לך כאן ממקומי הצנוע, שכל מה שאתה חושב שהוועדה בכלל ואני בפרט נוכל לעזור, לקדם, לסייע, להפיץ, אנחנו זמינים

אליהו (אלי) רביבו:  אני זמין באופן אישי

אליהו (אלי) רביבו:  והלוואי ויהיה ראוי כדי שתראו לנכון לעשות בי וביכולותיי שימוש כלשהו

אליהו (אלי) רביבו:  דברייך ריגשו אותנו מאוד, אותי, אבל אני רואה פה את עיניהם הנשואות של כלל היישובים שמסתכלים על אדוני ואין עין אחת שיכולה להישאר יבשה

דניאל שטיינברג: תודה רבה

אליהו (אלי) רביבו: ונהוג לומר שאנחנו נעבור מעניין לעניין אבל זה לא

אליהו (אלי) רביבו:  כל המהות של תקומה היא לזכור ולהזכיר שעם הנצח לא מפחד מדרך ארוכה, ואנחנו נבנים תוך כדי תנועה, ואנחנו בונים את עצמנו ואת כוחנו, ואת בתינו ואת משקינו, ואת חיילנו, וכך אנחנו נשדר שאנחנו באמת עם הנצח

אליהו (אלי) רביבו:  אז לפני שאנחנו נעבור לקבל את הסקירה, האם מישהו מבין חבריי, חבריי הכנסת ירצה להקדים או קודם כול להקשיב?         

אלון שוסטר: אני רק אגיד שבניגוד לדברים הנוקבים שדורשים מאיתנו הרבה סבלנות, במקרה הזה אני חושב שכדאי שהדרך תהיה קצרה ככל האפשר לתקומה

אליהו (אלי) רביבו: כמה שיותר

אלון שוסטר: ונגיע בהקשרים, הייתי אומר, הפיסיים, לעבודה אינטנסיבית

אלון שוסטר:  ואני יודע שכך נעשה

אלון שוסטר:  והבית הזה, המקום הזה, ילווה

אלון שוסטר:  אני מצהיר לאומה שכל מה שאנחנו פה, קואליציה ואופוזיציה נוכל לעשות כדי לסייע בידי תקומה, לגרום לכך שמי שחי שם יחזור, ורבים אחרים יתווספו, כך אנחנו נעשה, ואני מראש מודה לכם על כל מה שאתם עושים

אלון שוסטר:  תודה רבה

אליהו (אלי) רביבו: אוקיי, אז אנחנו עוברים לדברי הסקירה של סגן ראש מנהלת תקופה, תת אלוף יחזקאל

אליהו (אלי) רביבו:  אני רק אומר לפני שאדוני סוקר שבדבריך כאן אני מבקש להעביר מסר לכלל הנציגים, המשרדים, שנמצאים כאן, לרבות ובדגש לנציגי משרד האוצר

אלון שוסטר: עד שאתה ממתין אני רוצה מילה נוספת, יושב-הראש

אלון שוסטר:  חשוב כאין כמוהו שתקומה קיימת עבור המרחב הדרומי

אלון שוסטר:  יש לנו מרחב נוסף שדורש תשומת לב, המרחב הצפוני

אליהו (אלי) רביבו: צפון הארץ

אלון שוסטר: יש לנו שני אזרחים שנרצחו בכפר יובל, אחד מהם מכיתת הכוננות, אבל גם האמא שנמצאת

אלון שוסטר:  החקלאים נמצאים שם למרות שהיו צריכים לא להיות שם, זה רק מבטא את האחיזה בקרקע של האנשים המדהימים הללו

אלון שוסטר:  והמשימה שלנו, בדיוק בהקשרי תקומה, זה להכין משאבי זמן, ניהול ותקציב גם צפונה

אליהו (אלי) רביבו: חד משמעית

אליהו (אלי) רביבו:  אז אני שמח לבשר לחברי אלון ולשאר המאזינים כאן ובמדיות, שכבר הבנתי את הצורך הזה, ויזמתי כנס שיתכנס בעוד שבועיים בעזרת השם

אליהו (אלי) רביבו:  חברה אליי חברת הכנסת אפרת רייטן, שיעסוק בדיוק בנושא הזה שאתה מדבר עליו חבר הכנסת שוסטר

אליהו (אלי) רביבו:  אני בטוח שגם כאן אתה תהיה פעיל ותבטא את מה שיש לך לומר

אליהו (אלי) רביבו:       אז שוב פעם אני פונה מכאן לפני דברי הסקירה לכלל הנציגים המשרדיים, אלה שכאן ואלה שלא

אליהו (אלי) רביבו:  שום חסמים בירוקרטיים ורגולציות כאלה ואחרות המושטים ביום-יום בדבר שבשגרה לא יכולים להיות חלק מהתנהלות תקומה, כי לבוא ולצפות לבנות מיני מדינה בתוך המדינה בפרק זמן קצוב, המינימום הנדרש הוא לתת את הכלים הנדרשים לטובת העניין

אליהו (אלי) רביבו:  בבקשה תת אלוף יחזקאל

אגאי יחזקאל: בוקר טוב לכולם, שמי אגאי, אני סגן ראש המנהלת

אגאי יחזקאל:  רק לצורך תיאום ציפיות לפני ההצגה, א' הייתי מפקד של יוני, של המ"פ, הוא הלך כבר, והבן שלי היום בסיירת נחל, סוגרים מעגלים

אליהו (אלי) רביבו: יחזור לשלום בעזרת השם ביחד עם חבריו

אגאי יחזקאל: כמו שאמרת, במעבר חד לענייננו, אנחנו נספר פה בסקירה הזאת ונשתדל לעשות שלושה דברים

אגאי יחזקאל:  אחד, לספר לכם קצת על תקומה תוך כדי הסקירה, לא להתמקד בעניין הזה

אגאי יחזקאל:  איך אנחנו עובדים והשת"פ שלנו עם משרדי הממשלה השונים והוא ענף למרות שאנחנו רק חודשיים וקצת באוויר

אגאי יחזקאל:       ובעיקר בגלל סוגיית הדיון הזאת בחרתי לסמן בתוך כל ההצגה למעשה את הדברים שכתוצאה מהם, מהפעילות הזאת, נדרשת כל פעילות העובדים הזרים ועבודה אחרת, כולל סוגיית חברות זרות, כמובן בהקשרי הדיור, הבינוי והחקלאות, ואנחנו נתמקד בעניין הזה תוך כדי הדברים

אגאי יחזקאל:  אין שאלות קשות, אני אומר את זה בתחילת הסקירה, וגם קצרה היריעה מלספר את הכול, אז אם נדרש בהשלמות נעשה אותם גם בעל פה

אגאי יחזקאל:  השתדלתי לא לבוא ארוך מידי כדי שיהיה גם זמן לדיונים

אליהו (אלי) רביבו: כל הדיון הזה מופנה ומוקדש רק לטובת מנהלת תקומה

אליהו (אלי) רביבו:  אף אחד לא יפריע לכם, כולנו פה בשבילכם, למען הצלחת השאיפה שלכם

אגאי יחזקאל: (הצגת מצגת)     השקף הראשון יראה פחות או יותר את הגאנט שאנחנו עובדים איתו, ואני תכף אסביר למה זה חשוב

אגאי יחזקאל:  איך אמרנו - - - תבקשו ממני הכול רק לא זמן

אגאי יחזקאל:  אנחנו בתחרות על הזמן, אמר את זה אלון פה מקודם, הצורך לחזור מהר ולשקם מהר הוא בפתחנו, האווירה במלונות וכל הדברים האלה מכתיבים לנו את הדברים

אגאי יחזקאל:      הגאנט הזה, אף שאיננו מגובה בהחלטות ממשלה לגמרי, צריך להגיד רק חלקו, אנחנו פועלים לאורו

אגאי יחזקאל:  מה הוא אומר בעצם? הוא אומר שלמעשה היישובים ב-4-7 בסוף פברואר אחרי מערכת מוניציפלית מתפקדת ומערכות חינוך יכולים לחזור

אגאי יחזקאל:  ואחרי פסח בואכה קיץ היישובים שיכולים לחזור, אני מדגיש כי יש כאלה שאין להם לאן לחזור, אנחנו צריכים להשלים את פעילות התיקון והשיפוץ שבהם כדי לאפשר להם בהינתן שהמצב ה-recovery שלהם, המצב המנטלי והרגשי שלהם מאפשר חזרה

אגאי יחזקאל:      הנקודה באמצע שקוראים לה שלב שלישי מחייבת אותנו, וכבר יצאנו איתה לדרך, לפעילות עתירת משאבים בנושא קודם כול מרכיבי הגנה, שמתומחרים כרגע בסדר גודל של 650 מיליון שקלים – יושב פה אחד הקבלנים שמבצע אותם – יש בתוך הדבר הזה גדרות ותאורה ומצלמות וכבישים

אגאי יחזקאל:  כבישים היקפיים בתוך היישובים, כבישים רוחביים, דרכים, מצעים לשורה ארוכה של יישובים

אגאי יחזקאל:  מ-0-7 אבל תיעדפנו לשלב הראשון את 4-7 מסיבות ברורות

אגאי יחזקאל:  הם יחזרו ראשונים ואחר כך אנחנו פועלים מערבה כמובן עם כל שאר היישובים

אגאי יחזקאל:       הדבר השני שיצאנו איתו לדרך, בתיאום עם משרד הביטחון, אני בכוונה אומר את המשרדים כדי שיראו את הפעילות, אנחנו יצאנו לדרך עם מרכזים, צריכים להיות הרבה מאוד קבלנים פעם אחת בפברואר לפינוי ההריסות שיש לא מעט לפנות בחלק מהיישובים ולהתקשר עם חברות קבלניות החל מה-1 במרץ לשיקום, אני מדגיש לשיקום, קוראים לשלב הזה שיקום וריפוי, זה אומר לשפץ את כל הבתים שנפגעו מפגיעות שטוחות מסלול, תלול מסלול, פצמ"רים, יריות, וכל דבר אחר שדורש, כולל המעטפת, לצורך העניין מדרכות, כבישים וכיוצא בזה, והם יתחילו לפעול ב-1 במרץ

אגאי יחזקאל:       למה זה דחוף ומצריך הרבה מאוד עובדים? כבר עכשיו מדברים על זה שקשה לחלק מהקבלנים להתחייב בגלל המספרים של העובדים, ואני מדבר על 20-30 חברות, זה סדר הגודל

אגאי יחזקאל:  במכה אחת להיכנס כדי שנהיה מוכנים ב-1 באוגוסט לקלוט את החברים שרוצים לחזור ולפתוח את שנת הלימודים של 2025, ספטמבר 2024 כבר בתוך העוטף

אגאי יחזקאל:       אני אסייג בעניין הזה, שימו לב מה שמופיע בתוך הריבוע, חזרת היישובים האדומים

אגאי יחזקאל:  מדובר על היישובים שהפגיעות בהם היו קשות, שאנחנו זוכרים אותם, תוכניות השיקום שלהם קצת יותר ארוכות מטבע הדברים, יחויבו גם בפתרון אדריכלי כזה ואחר

אלון שוסטר: מי מוביל את הקבלנים? מי עומד מולם? זה אופק חדש?     

אגאי יחזקאל: אנחנו מפעילים את העבודה

אלון שוסטר: תקומה? לא אופק חדש?     

אליהו (אלי) רביבו: לא, תקומה מה זאת אומרת

אגאי יחזקאל: אנחנו עובדים דרך משרד הביטחון אלון, במקרה הזה, במקר השל השיקום של ההריסות וכל השלב הראשון עושים את זה דרך אגף הבינוי

אגאי יחזקאל:       לא להיבהל מהשקף, בכוונה סימנתי לכם את הדברים

אגאי יחזקאל:  אני רוצה להראות לכם את הפעילות של תקומה, הפעילות העיקרית שלה

אגאי יחזקאל:  אני אזכיר לכם, אנחנו בערך 55 אנשים שקמו לפני חודשיים, התאגדו להם, ועושים את מה שאתם תכף תראו פה על הגרף

אגאי יחזקאל:      פעם אחת, תסתכלו בערוץ הימני, אנחנו נדרשים כבר להגיש הצעת חוק, סדר גודל 50 יום מהיום חוק חבל תקומה, כדי לקבע את התקציב

אגאי יחזקאל:  פה כולם יודעים שאנחנו בתוך המקום הנכון, שבלי גיבוי תקציבי רב שנתי יהיה מאוד קשה לעשות את הפעילות שתקומה מכוונת אליה, ויש צוות שלם שעוסק בעניין הזה

אגאי יחזקאל:       והנקודה, לצורך העניין הימנית, אותו תכנון אסטרטגי, אנחנו תוכנית שראש הממשלה ביקש מאיתנו להציג, סדר גודל 70 ימים מהיום ב-18 אנחנו צריכים להציג, נדמה לי בסוף מרץ, את הדבר הזה, ועניינה הצגת התוכנית בכל החתכים של משרדי הממשלה, חינוך, רווחה ובריאות וביטחון וכל הדברים שאתם מסוגלים להעלות על הדעת כרגע, כדי להראות שהתקציב שלנו תוספתי, ולמעשה עושה up side לכל הסוגייה הזאת של העוטף והוא לא בא במקביל, אנחנו ניתן אחרי זה דוגמאות

אגאי יחזקאל:  זה עיסוק לטווחי ביניים קצרים, ואנחנו עושים אותו היום עם הרבה מאוד אנשים שעוסקים בזה

אגאי יחזקאל:       מה שאתם רואים בצד שמאל, הפעילות המיידי, קודם כול מעבר ליישובים זמניים, הטור השמאלי, ותכף אני אראה את היישובים, שורה ארוכה שלפעילויות שאנחנו מזיזים את הקיבוצים או לדיור עירוני, לדוגמא ניר עוז לכרמי גת, רעים לתל אביב, ודוגמאות נוספות יש, סופה לאופקים ורמת גן, ועוד שורה ארוכה של קיבוצים כפתרון ביניים

אגאי יחזקאל:  הכבד יותר זה היישוב הכפרי, לדוגמת כפר עזה בדרך לרוחמה, נחל עוז למשמר העמק, בארי לחצרים, חולית לרביבים, זה מחייב קורות בנייה ועבודה

אגאי יחזקאל:       חבר'ה אני לא מהנדס ולא זה, אנחנו קצת מנהלים כל מיני דברים

אגאי יחזקאל:  זה ים של עבודה להקים שכונת קרווילות, זה פרויקט רציני, זה עתיר ממון, למי שלא יודע זה סדר גודל של 7-8 חודשים למרות הארעיות, היבילות וכל הדברים האלה

אגאי יחזקאל:  זה מחייב עבודות תשתית, חיבור, הרבה מאוד חיבור כדי להגדיל קווים קיימים

אגאי יחזקאל:  לדוגמה, בארי לחצרים מכפיל את חצרים, עכשיו אני צריך להגדיל את קווי הביוב וכל מיני דברים כאלה, המון משמעויות בהיבט התשתיתי והבינויי, ועתיר ממון

אגאי יחזקאל:       פרויקט של בארי חצרים סדר גודל רבע מיליארד

אגאי יחזקאל:  זה נראה ככה ארעי וכאלה, הקרווילות עולות 660,000 שקלים יחידה, ועלויות הפיתוח

אגאי יחזקאל:  עבודה רצינית בכל קנה מידה שאנחנו מסוגלים להעלות אותו על הדעת, מתקציבי ועד הביצוע בשטח

אליהו (אלי) רביבו: סליחה ברשותך אני התאפקתי, עלו לי כמה שאלות

אליהו (אלי) רביבו:  לאורך הסקירה שלך התאפקתי אבל פה שאלה קטנה

אליהו (אלי) רביבו:  האם נשקלת אפשרות לבחון השמשת בתי רפאים?     

אגאי יחזקאל: מה זה בתי רפאים?     

אליהו (אלי) רביבו: המון בתים הפזורים במדינת ישראל שהם לא מאוכלסים

אגאי יחזקאל: תראה, אנחנו מביאים לא מעט, בחלק מהמקומות, חלק מהקרווילות ששמנו בשפיים זה כאלו שהיו נטושים במקום אחר ושיפצנו אותנו

אליהו (אלי) רביבו: אז אני אומר שיש בתים בנויים אדוני, החל מסביון וכלה בהרצליה וברמלה, לוד ושדרות שבהם לא משתכנים אנשים כי אלו דירות של בעלי חוב

אגאי יחזקאל: אבל זה בתים פרטיים

אליהו (אלי) רביבו: אבל המדינה מנכסת לעצמה ברבות השנים, יש תהליכים סדורים שניתן להשמיש דירות או לדוגמה קבלנים שהם בשלבי סיום והם נתקעו

אגאי יחזקאל: זה קורה, כל מאגר הקבלנים בידינו ואנחנו פה עם הבניינים

אגאי יחזקאל:  אנחנו שמנו לנו שלושה עקרונות, אני לא רוצה לפרט יותר מידי, אחד זה לשמר את הקהילה, אז אני לא רוצה לפזר, שתיים לנסות להביא את זה לקרבה גאוגרפית כדי שיוכלו ליומם חקלאות, רפתות, דברים כאלה, זה מושך מרכזי בתוך העוטף, ולהקטין את המעברים למינימום האפשרי

אגאי יחזקאל:       כל מעבר כזה שוחק את כולם, את המשפחות מבחינה לוגיסטית, את הילדים עוד פעם פעוטון, עוד פעם זה יהיה כבר מעבר שלישי או רביעי

אגאי יחזקאל:  תחת הדברים האלה אנחנו עושים את הדברים, ולכן אנחנו לא בדירות בודדות, אנחנו בעניינים של קהילות ומסות, ולכן אתה צריך למצוא בניינים שלמים או כמות דירות במקבץ, וכמו למשל בניר עוז לכרמי גת ובנינו להם מתחמים ציבוריים לקהילה, של הקיבוץ, כמו חדר אוכל, מועדון וכל מיני דברים כאלה, שעדיין יהיו חיי קהילה

אגאי יחזקאל:      אז בתוך העיגול האמצעי נכנסים כל תוכניות השיקום והשיפוץ שאני דיברתי עליהן פה כרגע שהן רבות ובסדרי גודל גדולים

אגאי יחזקאל:  ובעמודה הימנית אנחנו מדברים על מרכיבי הביטחון שרצים כרגע, תוכנית גם כן עתירה, בסוף היא תגיע לאחרון היישובים צמוד הגדר, הכל מתקדם ממזרח למערב, כל הדברים האלה מחייבים לצורך העניין הרבה עבודה קבלנית, תשתיתית מסוגיה השונים

סימון דוידסון: כשאתה מדבר על נושא של ביטחון, זה שיפוץ דברים שהיו או דברים שלא היו שעושים אותם שונה?     

אגאי יחזקאל: חלק קיים ברור, היו כבישים, היו גדרות

אגאי יחזקאל:  עושים את הגדרות טובות יותר, מחדשים איפה שהן נקרעו

אגאי יחזקאל:  במקומות מסוימים כבישים היו מצעי עפר, הופכים אותם לכבישים במעטפת, תאורה חדשה בחלק מהיישובים

אגאי יחזקאל:  יש מפתח תוכנית מלאה שצה"ל עשה ביחד עם משרד הביטחון, והוא שם תבחינים לכל יישוב, המרחק שלו מהגדר, גודל היישוב, רמת האיום עליו, וכל אחד כזה קיבל חבילה ומעטפת שלמה, חלקה תשתיתית וחלקה בציוד

אגאי יחזקאל:  רכב, כלי נשק, אמצעי ראיית לילה, וסטים, קסדות, כל מיני דברים כאלה ואחרים

אגאי יחזקאל:  מכולות ממש של ציוד

אגאי יחזקאל:  הגדלנו את המספרים של כיתת הכוננות וכמובן כל עבודה תשתיתית שאני תיארתי לך

אגאי יחזקאל:       חוץ מראייה יישובית יש גם ראייה מרחבית, יחידות לוט"ם, אמבולנסים ממוגנים לצורך העניין, ומערכות קשר וחמ"ל שמחברות את כל הדבר הזה יש פה upgrade מאוד משמעותי, אני אומר את זה ביחס לאיום שאין ספק שהוא כנראה ירד, אבל אנחנו מבינים שכולם קבועים

אגאי יחזקאל:  אז זה הסיפור

אגאי יחזקאל:      ממה שאנחנו רואים כאן, זה למעשה את המאמצים, אני לא מתייחס למאמץ הראשון שהוא על הטווח המיידי שלנו, אבל מאמצעי טווחי הביניים זה מאמץ אחד של המנהלת, והמאמץ השלישי, דיברתי עליו התוכנית האסטרטגית שאני אדבר עליו מיד בהמשך בצורה קצת יותר מפורטת

אגאי יחזקאל:  זאת למעשה הצעת המחליטים , הבאתי מתוכה יושב-הראש כמה שקפים כי היא הוצגה כבר לצורך העניין, והיא שפה משותפת

אגאי יחזקאל:  הצגנו אותה בנר שלישי של חנוכה, קראנו לזה מדליקים את האור – אפרופו דבריך בפתיחה – כדי להביא את הדברים, ונביא פה את עיקריה

אגאי יחזקאל:       אנחנו רוצים לחזור ליישב את הקהילות, לחדש, להרחיב את היישובים, למנף, להביא ואתם לשגשוג

אגאי יחזקאל:  גם את היישובים וגם את החבל, ולהפוך אותו לבר פעימה פורח ואטרקטיבי

אגאי יחזקאל:  צריך להגיד, אנחנו רואים בעיניים שלנו את כל מה שקראנו שיקום וריפוי ותיארתי בהתחלה, כבסך הכול צעד ראשון ב-mile end שלם

אגאי יחזקאל:  הסיפור המרכזי זו הצמיחה וההרחבה גם דמוגרפית, גם כלכלית וגם תשתיתית

אגאי יחזקאל:  אנחנו נדבר על זה תכף, נראה איך אחנו עושים את זה

אגאי יחזקאל:       אנחנו, כשאנחנו רואים בסך הכול את המשאבים שהועמדו לרשותנו, רוצים לראות שאנחנו לא זורקים משאבים בדרך על המיידי, כי אנחנו רואים בסוף, איך שלא נספור את זה, כשאני בונה שכונה בסוף בחצרים, ועל הכיפאק חצרים על האירוח שלהם ועל כל הדברים, בסוף חצרים היא לא המטרה שלי, ואני השקעתי שם כסף ותשתיות ודברים אחרים

אגאי יחזקאל:  אנחנו משתדלים למקד את הכול לכיוון העוטף ככל שאנחנו מסוגלים, אפרופו פתרונות הביניים

אליהו (אלי) רביבו: לרבות פתרון ביניים באופן זמני גם ליישובים שמטופלים?     

אגאי יחזקאל: למשל אנחנו תיעדפנו את רוחמה לכפר עזה

אליהו (אלי) רביבו: לא, זה יפה, אבל אני אומר, אני לא יודע אם כפר עזה זו דוגמה מספיק טובה, אבל אם ניקח לדוגמה את כפר עזה – הייתי בין היתר גם שם – אם מפנים ומנקים את אזור הצעירים שניזוק מאוד ויש גם רחבה מאחוריו, ומשמישים שם עם הבאת קרוואנים ובונים במקביל את השכונה הוותיקה יותר, ואז מדלגים עליהם, האם האפשרות הזאת נשקלת? כי אז אתה משקיע בתשתיות שאתה גם תשתמש בהם בהמשך

אגאי יחזקאל: קודם כול אמרתי שאנחנו רואים כל מה שהוא בכיוון הזה

אגאי יחזקאל:  אני רוצה להגיד לך שזו נקודה מאוד, תגיד לי שם של יישוב ונפתח פה דיון של שעה, אנחנו מכירים כבר את כולם

אליהו (אלי) רביבו: אני אומר את זה כתפיסה, האם נשקלת אפשרות?     

אגאי יחזקאל: ה-recovery והחוסן, אני אתן לך כדוגמה את הדוגמאות הטובות כאן להגיד, יש לך את נירים, נירים אומרים תראה לי את הדרך אני נוסע לשם, אז אני שם אותו ראשון בדרך לשיקום

אגאי יחזקאל:  אני יכול להראות לך יישוב לידו אני לא רוצה להגיד, הוא אומר לך חבר תקשיב טוב, אני שנתיים לא בא, גם כשאין לי - - - בית

אליהו (אלי) רביבו: מכיר ואפשר להבין את זה

אגאי יחזקאל: לכן, אני אומר שהפתרון שאתה מדבר עליו למשל, לדוגמה, שאם יש עכשיו בתים כאלה, לצורך העניין בנירים, כן אנחנו חושבים או בתוך היישוב בקונטור, או צמוד דופן אנחנו קוראים לזה, לשים למשפחות שנהרס להן הבית, טרומי, לא קרווילה, טרומי, כדי שיוכלו לגור שם, זה בכל זאת עדיין בעוטף והם יוכלו לעקוב אחרי הבניה של הבית החדש שלהם בתוך היישוב

אגאי יחזקאל:  כן, התשובה היא שזה בפנים

אגאי יחזקאל:      אמרתי שאנחנו רוצים לעשות את הדבר האלה, אתם יכולים לראות בטווחי הביצוע שאנחנו מדברים, בשני טווחי זמן

אגאי יחזקאל:  אחד המיידי זה עד הקיץ לצורך העניין, טווח הביניים

אגאי יחזקאל:  והשני זו תוכנית של ארבע שנתית כי שנה ראשונה עברה לנו, לעשות אותה ואנחנו עושים אותה באמצעות הצעת מחליטים כבר שניה שהעברנו אותה, תוכנית מפורטת שנציג, אמרתי, במרץ לממשלה

אגאי יחזקאל:  וכמובן הצעת חוק, חוק חבל תקומה שאני מקווה שיעלה במושב הזה עוד אני מקווה אפילו, ואם לא במושב הבא, ויאושר, זה כבר תלוי כאן ברמת העבודה בכנסת

אגאי יחזקאל:       איך אנחנו עושים את הדברים האלה? חשוב להגיד פה, חרטנו על הדגל מספר עקרונות

אגאי יחזקאל:  שקיפות

אגאי יחזקאל:  שתיים, שאנחנו עושים בתיאום

אגאי יחזקאל:  אין שום הנחיה לאף יישוב שאיתו הגדרנו

אגאי יחזקאל:  לא אומרים חבר'ה אתם עכשיו עושים בתאריך ככה וככה ואנחנו נותנים לכם רק את זה, הכל נעשה בשיח שולחנות עגולים, צריך להגיד, מרובה שעות ומרובה זמנים גם שלי וגם של יושב-ראש המנהלת, בכל מיני חתכים

אגאי יחזקאל:  בגלל זה רמת ההיכרות, האינטימיות היא ברמה יום-יומית, צריך להגיד שעתית

אגאי יחזקאל:  אני מדבר איתך ברמת תושבים, וואטסאפ, האינטראקציה היא ממש רצינית, ממש עמוקה

אגאי יחזקאל:  אני חושב שהיא גם המדרגה לשיקום האמון שדיברת עליו פה מקודם, אנחנו גורם מדינתי אף שאנחנו כאילו לא היינו בתוך האירוע וקמנו אחריו, אני חושב שאנחנו נהיה המדרגה עליה העוטף יוכל לטפס בדרך להחזיר את היחסים על המדינה למקום טוב יותר

אגאי יחזקאל:       כך עשינו את זה, חרטנו על הדגל לא רק שקיפות ותיאום אלא credibility לא במקרה אין מילה כזאת בעברית

אגאי יחזקאל:  לא אומרים מה שלא יכול לקרות

אגאי יחזקאל:  לא מבטיחים מה שלא נמצא לנו בידיים ואנחנו מתעקשים שהדברים שאנחנו עושים תהיה להם רמת אמינות 100, איי אפשר לפספס יותר לתוך הדברים האלה, גם בלו"זים , גם בתאריכים, ואני לא יודע אם אתם מכירים את קצבי הדיונים אצלנו של המעקבים, הם מטורפים ביחס למשרדי ממשלה

אגאי יחזקאל:       אנחנו במעקבים יום יומיים על חלק מהפרויקטים כדי לוודא שהכל קורה, ובזמן, ושתהיה להם התחושה הזאת, ולא מפקירים אף אחד, ואני אומר זה לא מקרי, כי למרות שאנחנו כאילו לא מכוונים לטיפול בפרט ברמה של משפחה, אז אינסוף אירועים וסיפורים, מבעיות של נגישות, ילדים, שכול, חטופים, בסוף מגיע לפתחנו ואנחנו נותנים לזה איזושהי חבילת פתרון כדי שזה לא ייפול בין הכיסאות ותהיה התחושה הזאת

אגאי יחזקאל:  זה מעמיס מאוד על המנהלת צריך להגיד את זה, שצריכה לעשות את הפרויקטים ואת המשימות, אבל אנחנו שם

אגאי יחזקאל:       תראו, זה 24 יישובים אנחנו עם 47 יישובים ועוד שדרות

אגאי יחזקאל:  אלו 24 יישובים מ-0-4, סימנתי לכם, בכל הירוק זה כל הפתרונות

אגאי יחזקאל:  אתם מבינים שכל מי שנמצא במלון וזה פתרון הוא לא נשאר במלון, וגם חלק ממי שכתוב לכם עכשיו במלון כמו סעד וארז ועלומים, מחפשים רגע גם כן פתרון עירוני שעדיין לא נמצא כאן על הלוח, כי אי אפשר לחיות במלון כל כך הרבה זמן

אגאי יחזקאל:  יש רמת דחיסות, פעילות, over קהילתי, over רעש, over דחיסות, ואנחנו הלכנו לשורה ארוכה של פתרונות

אגאי יחזקאל:       כל פתרון כזה, אמרתי לכם, שאתם רואים אותו מוקף בעיגול האדום, זה פרויקט שעולה מאות מיליונים, בסדר? זה יכול להיות 100 מיליון, זה יכול להיות 200, זה יכול להיות 240, תלוי במספרים של הקרווילות

אגאי יחזקאל:  כל דבר כזה זו חברה קבלנית, קבלני עפר שעושים את הדברים, ההצבות, כמובן המפעלים של הייצור

אגאי יחזקאל:       תסתכלו פה על דוגמאות, חבר'ה משמר נחל עוז קבענו ובשבוע לאחר מכן היו טרקטורים בשטח

אגאי יחזקאל:  כשאני אומר לכם אפרופו מסלולים ירוקים יש לנו, עובדים אצלנו החברים ממנהל התכנון, מפיתוח הכפר, אסנת, אנשים ממש באינטראקציה הדוקה, עושים את הדברים בלוחות זמנים מאוד קצרים יחסית

אגאי יחזקאל:       והנה אתם יכולים לראות את העבודה במשמר העמק בצד שמאל

אגאי יחזקאל:  אתם יכולים לראות קרווילות שהוצבו בשפיים לפני כשבועיים ימים

אגאי יחזקאל:  אפשר לראות פיני בדש מעומר שבא עם ההצעה, זה מגרשים שמיועדים לווילות, אז הוא מעכב לצורך העניין את שיווק הקרקע הזאת, ואנחנו מציבים שם 80 קרווילות עבור היישוב כיסופים, ואתם יכולים לראות את הדבר הזה וכמובן את המפעלים, מפעל ייצור הקרווילות וגם הטרומים

אגאי יחזקאל:  הם למעשה כרגע עובדים אצלנו ברמה כזאת או אחרת בגלל הכמויות והמספרים

אגאי יחזקאל:       כל הדבר הזה לא היה קורה אילולא התכנונים, אני מדגיש את זה, גם במשרד השיכון, גם במנהל התכנון, גם ברמ"י, לא היינו נרתמים לאירועים האלה ועושים אותם מהר אז לא היינו מצליחים להגיע ללוחות זמנים מהסוג הזה, וכבר יש פרויקטים חדשים כבר בחצרים לבארי כבר עובדים בתוך השטח

אגאי יחזקאל:       זה המתווה שלנו, אני רוצה להדגיש פה האמון, התקווה, אני מדבר רגע על התוכנית האסטרטגית

אגאי יחזקאל:  אנחנו מכוונים לצמיחה דמוגרפית משמעותית גם בשדרות כעיר עם אלון דוידי, בכוונה יש לה אירוע ייחודי, אני כל הזמן מדבר פה על הקיבוצים אבל שדרות היא על ראש שמחתנו

אגאי יחזקאל:  היום אני מפה, אנחנו נוסעים לשדרות לארבע שעות עם ראש העיר, על התוכנית האסטרטגית שלו, על היעדים, על הסיוע וכל מיני דברים אחרים

אגאי יחזקאל:  אבל היא מובחרת

אליהו (אלי) רביבו: אני חייב לציין שביקרתי שם גם אתמול בלילה וליבי נחמץ

אליהו (אלי) רביבו:  ליבי נחמץ

אגאי יחזקאל: אבל שתדע אנחנו שם גם על העיר, ואנחנו קולטים הרבה דוגמאות מהקיבוצים, אבל אנחנו גם שם

אגאי יחזקאל:  אנחנו מצביעים כרגע, לפחות חלק מהמועצות וגם העיר, על צורך משמעותי בלהכפיל בחמש שנים

אגאי יחזקאל:  ברור לכולנו שזה לא יקרה ביום אחד, אפשר להניח שזה גם יקרה ביותר מאשר חמש שנים וצריך להביא שכדי להביא את הדבר הזה אנחנו צריכים לדבר על הכול, אנחנו צריכים לדבר על כלכלה ועל מדע ועל חינוך וכמובן שעל חקלאות מתקדמת וצריך לראות שהכול יתכתב עם הכול

אגאי יחזקאל:  אנחנו לא רוצים לעשות את הטעות שקרתה פה במדינה מידי פעם, של בניית שכונה חדשה אבל אין לה את הכבישים

אגאי יחזקאל:  או שבנינו עכשיו חצי עיר חדשה, אבל מוסדות החינוך לא מספקים, צריך שהכול יתכתב עם הכול, ואנחנו משקיעים הרבה מחשבה בראייה המרחבית

אגאי יחזקאל:       ברור שכל ראש מועצה באופן טבעי וכל ראש עיר מושכים לכיוונים שלהם

אגאי יחזקאל:  ואני יכול לתת לכם שבעולמות החינוך והשיקום והחוסן המנטלי, אנחנו מסתכלים על הדברים מרחבית, גם על הרפואה

אגאי יחזקאל:  לא נבנה מרפאה בכל קיבוץ, אבל כן נבנה חמש מרפאות במועצה, נגיד, שעכשיו ביחד הן יוכלו להוות מענה רפואי לעניין הזה

אגאי יחזקאל:  אותו דבר בנושא מוסדות החינוך ואותו דבר בנושאים אחרים

אגאי יחזקאל:       אנחנו רוצים לתת אופק, חזון וביטחון, ובעיקר כי אנחנו יודעים, ואנחנו יודעים שיהיו אנשים שלא יחזרו מסיבות מאוד ברורות, בעיקר פחות עם ילדים קטנים שהם השכבה העובדת, המייצרת, העתיד, ואנחנו רוצים למשוך אנשים חדשים לתוך העוטף שהם ירצו לבוא, שיהיה אטרקטיבי בהיבטי איכות החיים, ירוק, ותכף נראה איך אנחנו עושים את הדבר הזה

אגאי יחזקאל:      אנחנו רוצים לשקם את האמון כמובן, ואנחנו רוצים לעשות קפיצה

אגאי יחזקאל:  מה שקוראים לזה קפיצת הצפרדע, לא לעשות את זה לינארי, אנחנו רוצים להביא משהו שיעשה upgrade

אגאי יחזקאל:  אנחנו רוצים לתת סטנדרט טיפול באנשים שהוא גבוה, גם בעולמות החינוך, גם בעולמות המשפחה

אגאי יחזקאל:  אני אתן לכם דוגמה בעולמות החינוך, בשיתוף פעולה ביחד עם המשרד, להקטין את מספר התלמידים בכיתה ל-15-16 בכיתה, כולנו מפוזרים פה במדינה אנחנו מכירים את הצפיפות, לוודא שבעוטף מקבלים את זה, וביחד עם המספרים הקטנים האלה לקבל מעטפת חוסן מהגיל הרך עד לגיל התיכון גם לאור האירועים וגם בכלל הצטברות רבת השנים של מה שעברו ילדי העוטף

אגאי יחזקאל:      אנחנו רואים כולנו דרך אגב במנהלת, כולנו באנו מכל מיני מקומות והתנדבנו פה לתוך האירוע הזה, אף אחד פה לא בא בשביל העבודה נקרא לזה, ואנחנו באמת מאמינים שהסיפור של הקמת חבל תקומה הוא מבחן, הוא מבחן בצורת המבחנים הבן-גוריונים, אני קורא להם, כדי להעמיד אותו (כי אנחנו באינסוף שיחות עם הקהילות, ואנחנו מייצגים את מדינת ישראל כשאנחנו מנהלת) ואנחנו מדברים בעניין הזה של חשיבות השבת האמון לצה"ל, למדינה, ועושים את זה על ידי זה שחורצים את החריץ הזה

אגאי יחזקאל:  אי אפשר רק לדבר על זה

אגאי יחזקאל:  וכשאתה יודע לדבר על זה ולייצג את זה כמו שצריך, אז גם האנשים שנכוו מהנהנים בראש ומבינים את החשיבות של האירוע הזה, ואפשר יהיה להתקדם

אגאי יחזקאל:       אם נצליח לעשות את זה יחזור הרבה אמון במדינת ישראל ובמוסדות שלה, זה מבחן של כולנו

אגאי יחזקאל:  ולכן מה שאמרת בתחילת הדברים יושב-הראש, שכולם צריכים להירתם לדבר הזה הוא הכי obvious בעולם כרגע

אגאי יחזקאל:       אז מה נכלל בהחלטת הממשלה הזאת? אני לא אקריא את הכול, אבל תשימו לב, אין משרד שאנחנו לא עובדים מולו לצורך העניין, והוא נמצא פה בתוך רשימת התכלת, הצעת המחליטים הזאת כבר קיימת, אפשר לראות אותה ברשומות של הכנסת, והיא מפרטת במידה, לפחות ברמה של אבני הדומינו הגדולות, את הדברים וכל החתכים, כמו שאתם רואים יש פה גם חתכים תשתיתיים של בינוי וכלכלה וחקלאות ותיירות ודיור, אבל גם בממד הרך, הרווחה

סימון דוידסון: חסר לי משהו שהכנסנו את זה וזה מאוד חשוב, זה הנושא של הספורט

אגאי יחזקאל: גם הספורט פה לגמרי

סימון דוידסון: הוא לא מופיע אבל צריך לדבר עליו

אגאי יחזקאל: תכף נראה את זה גם בפרויקטים, אנחנו שם לגמרי

אגאי יחזקאל:  הלאה

אגאי יחזקאל:       הנה דוגמאות אפרופו שאלתך

אגאי יחזקאל:  אנחנו פועלים בארבע מעגלים, חשוב להביא את הסיפור של התוכנית האסטרטגית

אגאי יחזקאל:  קודם כולך ברמת החבל, אנחנו ניתן דוגמאות קלאסיות ברמה

אגאי יחזקאל:  נגיד הכביש 232, אנחנו רוצים שיהיה כמו כביש החוף

אגאי יחזקאל:  ארבע מסלולי לצורך העניין, ואז גם במקרה חירום שהצבא מעבה אותו אפשר יהיה עדיין לנסוע בו במקביל למערכות אזרחיות כאלה ואחרות, ובכלל להגיע טוב ממקום למקום, מקצה למרכז לפרויקט ענק

אגאי יחזקאל:       אנחנו מדברים על וינגייט דרום, שאלת על ספורט? להקים מרכז ספורט לאומי

אגאי יחזקאל:  כבר ביקרו בוינגייט, לקחו העתקות, לקחו רעיונות

אגאי יחזקאל:  אנחנו רוצים לעשות את זה ברמה שנשים חלק מהכסף ונביא פילנתרופיה על הגב הזה מעל, ולהקים מרכז כזה לכל העוטף בלי קשר למרכזי הספורט המועצתיים, של מועצת אשכול

אגאי יחזקאל:  בסך הכול המרחקים גדולים ואפשר לעשות את הדברים

אגאי יחזקאל:      אתם יכולים לראות דוגמאות לצורך העניין של כל מה שנמצא למעלה בעולמות החינוך

אגאי יחזקאל:  אני עומד בראשו של צוות הנצחה שמורכב גם ממשרד הביטחון, גם ביטוח לאומי, וגם כמובן גם גופים נוספים, אריה מועלם ממשרד הביטחון, ואנחנו בדרך גם כדי להימנע מהנצחה פרטית, שלא נראה פה עכשיו ים של אנדרטאות וזה כבר קורה, אנחנו לא רוצים להפוך את העוטף הזה, החקלאי, ה-DNA החי הנושם והירוק, להפוך אותו לאתר הנצחה

אגאי יחזקאל:  רוצים לרכז ולעשות הנצחה מכובדת לתוך האירוע הזה גם לאזרחים וגם לאנשי הביטחון למיניהם, ויש הרבה מה לעשות, ולכן אנחנו אגדנו את זה

אגאי יחזקאל:  גם את זה הכנסנו לתוך העבודות של תקומה

אגאי יחזקאל:  אגב, כדי גם לא לחלל, יש קיבוצים שרוצים להשאיר מבנה כזה או מבנה אחר שלא נהרוס אותו בטעות

אגאי יחזקאל:  עסקנו בים של פעילות דרך משרד המורשת לתעד רחפנים, צילומים, איסוף חומר, איסוף עדויות, וכל זה כבר קרה

אליהו (אלי) רביבו: מבנים

אגאי יחזקאל: אני הולך לעולם הרשויות

אגאי יחזקאל:  אז כמובן ברמה המועצתית, אזורי המסחר והתעסוקה, כל מה שהוא בראייה מועצתית, אתם יכולים לראות פה דוגמאות חבל שניכנס לתוך האירוע הזה

אגאי יחזקאל:  בעיקר חינוך, חוסן, רווחה, הדברים האלה

אגאי יחזקאל:  וברמה היישובית, תשימו, לב באו אלינו כל היישובים ואמרו לי תקשיב בפעם האחרונה, עוד הייתי בתושייה ובכפר מימון, כמה כסף ראיתם הכי הרבה ביחד במזוודה שהמושב השקיע בו בעשר השנים האחרונות? מישהו רוצה לנחש מה המספר? 278,000 שקלים לשיקום בית העם

אגאי יחזקאל:       בקיצור, מה שאני רוצה להגיד לך שאם אני במקרה נותן לו נגיד 30 מיליון שקלים – זה לא המספרים שאני לא איתפס פה – ואומר לו בוא, זה מה שאתה יכול לעשות ב-30 מיליון השקלים האלה, ככה אני עושה לזה פיקוח ובקרה, ואני עושה לזה הכוונה, גבולות גזרה, הרי אי אפשר לנסוע עם זה לחו"ל, אי אפשר לתת עם זה משכורות, אפשר לעשות עם זה רק פרויקטים

אגאי יחזקאל:  אז בוא תראה לי מה אתה עושה, תגיד אתה, אתה תעשה את זה, אתה תביא את סדר העדיפויות, תעשה את הדברים, יש רשימה לכולם

אגאי יחזקאל:       אני חושב שהרווחה, ותחושת השיקום תיראה כבר ביישוב, והוא יעשה את זה בעצמו

אגאי יחזקאל:  אני אפקח את זה, אני אבקר את זה, אני אדאג שזה יהיה על פי כל הכללים הרגולטורים לצורך העניין, גם בעולמות הבינוי, תקינה וכו', וכמובן בנושא הוצאת הכספים, אבל הוא יעשה את זה הכי מהר בעולם והכי טוב

אגאי יחזקאל:  רוצה לעשות מכלול גנים? יאללה לך על זה

אגאי יחזקאל:  בית העם? בית העם מחדש

אגאי יחזקאל:       יש בתי עם דרך אגב מקום המדינה, הקימו אותו ממש כשקמה המדינה בשנת 1948, 1949, 1950, איך הוא אמר לי? Its about time, כמות הצבע שיש על זה זה כבר קיר

אגאי יחזקאל:  אז הגיע הזמן להרוס אותם ולסדר את זה ולתת להם את התחושה של ביטחון

אגאי יחזקאל:  וגם בנקודות מסוימות, אני אתן דוגמאת בעולם הסולארי ודברים כאלה, זה יכול להגיע גם לרמה של בתים, שכונות חדשות שנבנה בבארי, בניר עוז, בנחל, יכולות לקבל שכונה ירוקה מאפס

אגאי יחזקאל:  הדברים מוטמנים בקרקע, היא ירוקה, היא מספקת לעצמה את האנרגיה וכל מיני דברים אחרים

אגאי יחזקאל:  גם זה נעשה ביחד עם משרד האנרגיה

אגאי יחזקאל:       שימו לב, ככה זה עובד, אנחנו נראה בסוף מגה פרויקטים, ואני מדבר איתכם על מאות מיליוני וצפונה, פרויקט של מיליארד, כמו וינגייט דרום הוא מגה פרויקט סתם כדוגמה

עדן ביטקובר: מי ינהל אותו? המנהלת?     

אגאי יחזקאל: לא

אגאי יחזקאל:  תכף אני אסביר איך המנהלת עובדת אז זה יחסוך לך את השאלה

אגאי יחזקאל:  אנחנו ננהל כמובן את כל הפרויקטים האלה, המגה פרויקטים האלה

אגאי יחזקאל:  אחר כך נראה פרויקטים ברמות המועצה, בשני רמות

אגאי יחזקאל:  פעם אחת החלומות של ראש המועצה

אגאי יחזקאל:  אני אתן לכם דוגמה, לאיתמר זה החלום של החוף, לפתח את אזור זיקים כמרכז נופש וקיט, ללכת על פרויקט מועצתי

אגאי יחזקאל:  אבל יש גם ראייה לצורך העניין של כל סוגיית המרפאה והחוסן שהיא מוכוונת יישובים, נקרא לזה בתוך הקהילה

אגאי יחזקאל:  ויש דברים בתוך היישוב, אתם יכולים לראות

אגאי יחזקאל:       או שנעשה משהו שהוא גנרי נגיד אם כולם ירצו, את בתי העם כי הרבה העלו את העניין הזה אז אפשר לעשות פרויקט כזה לרוחב, או שניתן להם חליפה ייעודית, אתם רואים את כל הפרויקטים שדיברתי עליהם מקודם ולא נחזור

אגאי יחזקאל:       כל זה כמובן, שימו לב השכבה הצהובה הזאת שהיא לפי עולמות התוכן שלהם, יש שכבת בסיס שקורית ממילא בעוטף, אנחנו לא נוגעים בה, אנחנו לא מפריעים לה, אנחנו באים מעליה, זה נורא חשוב לי פה להגיד את זה, יהיה את זה ושאתה מכיר את זה בטח חברי הכנסת מכירים, כולם פה שועלים ותיקים

אגאי יחזקאל:  רגע, התקציב של תקומה זה נראה כאילו הקימו ממשלה חליפית שעכשיו יש לה תקציב, אז אולי נעשה את זה דרך הכסף הזה את מה שהמשרד אמור היה לעשות? אז עדיין זה לא קרה, ואנחנו רוצים להיות תוספתיים, ואנחנו נאבקים על העניין הזה

אגאי יחזקאל:  ברור לכם שהמדינה, התקציב שלה והאתגרים, ואני לא מקנא באף אחד ובשום משרד, ושכל אחד יטפל בענייניו

אגאי יחזקאל:       אתם יכולים לראות כאן שאנחנו פועלים בחמישה עולמות תוכן

אגאי יחזקאל:  קודם כול עולם האדם וקהילה, ועולם חיזוק רשויות, רואים אותו מהצדדים

אגאי יחזקאל: אנחנו עושים את הכול דרך המועצות, חשוב לנו בעניין הזה, שמנו לנו ליד גם לחזק את המועצות תוך כדי הדברים, אנחנו לא עוברים מעל הראש ליישוב, אנחנו עושים את זה דרך המועצה

אגאי יחזקאל:       אבל תשימו לב לטור השני מימין והרביעי, אנחנו מאוד ממוקדים בעולמות הבינוי, התשתיות, הבינוי ועולם החקלאות, ותכף אנחנו נייחס לחקלאות מילה אחת בצורה פרטנית יותר

אגאי יחזקאל:       הנה בבקשה, אסף תן לנו את שני השקפים של החקלאות

אגאי יחזקאל:  אסף הוא ראש צוות החקלאות במנהלת, כמוהו יש לנו כאלה ששה

אגאי יחזקאל:  נציג את זה מיד

אגאי יחזקאל:  כן, אסף

אסף יצחקי: בוקר טוב לכולם

אסף יצחקי:  נגיד קודם כול שב-6 באוקטובר החבל הוא חבל חקלאי, חקלאות זה ב-DNA של האזור

אסף יצחקי:  כמובן שיש גם את שדרות אבל בסוף אנחנו מדברים על מרחב כפרי

אסף יצחקי:  ראינו את ההיאחזות בקרקע, העוטף עוטף את ישראל את זה כולם יודעים

אסף יצחקי:       הנושא של ביטחון מזון, תזכרו על המספרים

אסף יצחקי:  בסופו של דבר בצלחת שמגיעה למשק הבית הישראלי נמצאים הדברים שגודלו בעוטף, ואנחנו זוכרים את זה וחושבים על זה ורוצים להעצים ולחזק את זה

אסף יצחקי:  החקלאות היא גם מנוע צמיחה מרכזי לעוטף, ואלה בעצם אבני הייסוד של החשיבות של החקלאות בעוטף, אותה אנחנו נפתח ונשפר

אסף יצחקי:       תראו, ב-7 באוקטובר החבל ספג נזק נוראי והחקלאות לא שונה מזה

אסף יצחקי:  אם למפות את הנזקים העיקריים שפגעו בחקלאות ופוגעים בה עד היום, אז קודם כול הנושא של ההרס, הרבה תשתיות, ציוד, מבנים, נהרסו, בעיקר ביישובים שנחדרו, אבל גם מעבר אנחנו מנהלים פה מלחמה כבר 100 ימים ויש לזה השלכות

אסף יצחקי:       הנושא של הגישה לשטחים, בתחילת המלחמה כמעט ולא יכלו להגיע לשטחים החקלאיים

אסף יצחקי:  הוקם מנגנון תיאום עם החטיבות ובעצם חקלאים יכלו להרים טלפון ליקל"ר שבחטיבה ולתאם את הכניסה שלהם לשטחים

אסף יצחקי:  בחלק מהמקומות באמת זה היה מאוד יעיל, בחלק, מסיבות מבצעיות זה לא התאפשר

אסף יצחקי:  אבל ככל שהמלחמה התקדמה, והיום אפשר להגיד ויחסית, למרבית השטחים אפשר להגיע ולעבד

אליהו (אלי) רביבו: גם שמערבית ל-232?     

אסף יצחקי: כן

אסף יצחקי:  היום עיקר הבעיה בדרום העוטף ברצועה של ה 0-2, אבל שם החקלאים ידעו לעשות את ההתאמות וזרעו שם בעיקר חיטה, את תפוחי האדמה שמאפיינים את האזור העבירו אותם יותר מזרחה

אסף יצחקי:  מצאו את הפתרונות והיום בסך הכול אני חושב שזה עדיין מפריע אבל זה לא החסם המרכזי

אסף יצחקי:       אני חושב שהחסם המרכזי היום לחזרה של החקלאות לתפקוד מלא זה קודם כול הידיים העובדות, ופה אני חושב שהוועדה הזו היא ועדה מאוד חשוב לשיקום של העוטף, כי בסוף אנחנו רואים פגיעה מאוד קשה בחזרה לפעילות בעיקר בענפים שדורשים ידיים עובדות

אסף יצחקי:  אלו המטעים, החממות, כל העגבניות שאנחנו אוכלים

אליהו (אלי) רביבו: זה הפרדסים

אסף יצחקי: הפרדסים, ודאי, 17,000 דונם

אסף יצחקי:  בסופו של דבר החקלאי שבא עכשיו לחשוב האם אני שותל את העגבניות שלי מחדש לעונה הקרובה? הוא חושב רגע, יהיה מישהו שיקטוף אותם? זה האתגר המרכזי שאנחנו מתמודדים איתו

אסף יצחקי:  אי אפשר להסתיר שבסופו של דבר שהחקלאות בידיים עובדות נסמכת על עובדים זרים, עובדים זרים וגם פלסטינים שהיום זו כבר לא אופציה, בטח לא בעוטף, וצריך לתת לזה מענה

אסף יצחקי:  עכשיו, זו בעיה ארצית, אנחנו לא מסתירים את זה, זה לא רק בעוטף

אסף יצחקי:  אבל בעוטף הכל מתחדד, בסוף זה אזור של מלחמה, והקשיים הם קשיים מגוונים

אסף יצחקי:       אז יש את הקושי המרכזי של בכלל, להביא לפה עובדים

אסף יצחקי:  ברמה הארצית בעקבות כל האירועים סדר גודל של 10,000 עובדים עזבו את המדינה

אסף יצחקי:  אנחנו רואים תהליך של חזרה מסוימת, של התאוששות קלה, בערך 5,000 עובדים נכנסו מאז שהתחילה המלחמה, אבל זה בוודאי לא מספיק, ובעוטף המצב הוא, כמובן, קשה יותר

אסף יצחקי:       אנחנו מצפים שככל והמצב הביטחוני ישתפר והחקלאות תחזור לתפקוד מלא, אז אנחנו נראה את העובדים מגיעים, אבל אז יש את החסם של הוויזות, שאני חושב שזו אחת הבעיות המרכזיות

אסף יצחקי:  בוא נגיד, ישראל היא מדינה שצריכה להתמודד עם הרבה אתגרים בתחום של חקלאות בשביל להתחרות בעולם, אז בנושא המים אמנם הצלחנו למצוא פתרונות למים, אבל מים הם מאוד יקרים בישראל וזה מקשה מאוד על החקלאות

אסף יצחקי:  אבל זה המצב של המדינה, אנחנו לא גרים במערב אירופה

אליהו (אלי) רביבו: אתה מדבר על מים מושבים?     

אסף יצחקי: אני מדבר על מים באופן כללי

אסף יצחקי:  בסוף, מים לחקלאות זה אתגר למדינת ישראל, המים יקרים

אסף יצחקי:  אבל זה המצב, פה אנחנו חיים

אסף יצחקי:  מצד שני, הנושא של העובדים הזרים זה מצב שהמדינה יצרה אותו

אסף יצחקי:  זאת אומרת בסוף תפתח את השערים, יבואו העובדים

אליהו (אלי) רביבו: אתה יודע לומר לי בבקשה כמה ויזות פנויות יש לחקלאים מהעוטף, שלא מממשים אותם?     

אסף יצחקי: אין לי נתונים מדויקים

אסף יצחקי:  בסך הכול הוויזות בעוטף סדר גודל של 4,100 ויזות בעוטף, אולי קצת יותר, ואני לא יודע להגיד כיום כמה מהוויזות מאוישות

אסף יצחקי:  אני יכול להעריך שכמחצית, אבל זו הערכה זהירה

אליהו (אלי) רביבו: למה רק מחצית?     

אסף יצחקי: אני אתן למשרד החקלאות תכף להתייחס, אבל בסופו של דבר הסיבה היא שאתה נמצא באזור לחימה

אליהו (אלי) רביבו: אז אם אני מספר לך שלדוגמה מול סרי לנקה, שאיתה מדינת ישראל חתומה על הסכם בילטרלי, נמצאים אלפי-אלפי עובדים שכבר מרעננים את המזוודות שלה, כי הם בכל פעם אורזים אותם מחדש

אליהו (אלי) רביבו:  הם מוכנים להגיע היום בלילה בארץ, לעוטף, לעבוד בחקלאות

אסף יצחקי: אז אני יכול להגיד שאנחנו חושבים שלחבל, בסופו של דבר צריך ליצור מצב שאין מגבלה אפקטיבית על הבאת עובדים זרים לחבל

אליהו (אלי) רביבו: ואני רוצה להזכיר שזו מטרת הדיון, זו ההצהרה שלי, עם זה פתחתי את הדיון, עם הבשורה הזאת והציפייה הזאת פניתי לכלל המשרדים, לרבות אלו שלא לוקחים חלק בשל התארגנות על תקציב, ועם זה אני אסיים

אליהו (אלי) רביבו:  כמובן שכשאני אסיים אני מבהיר ששום חסם, בטח לא ידיים עובדות, בטח ולא ידיים עובדות זרות לא יהיה מכשול בגלל שיקול רגולטורי כזה או אחר בדרך להצלחת ייעודי ויעדי המנהלת הזאת

אסף יצחקי: אדוני יושב-הראש אני מברך על הדברים האלו, אני חושב שזו בשורה חשובה לחקלאות בחבל

אסף יצחקי:  אני חושב שבסופו של דבר הפתרון הזה והוודאות שמייצרים לחקלאים תסייע להצמיח את החקלאות בעוטף ולהביא אותה לא לאיפה שהיא הייתה, אלא הרבה יותר רחוק וגבוה

אסף יצחקי:  יכול להיות שיעלו דברי ביקורת, ואני אגיד שבסופו של דבר, כי חלק מהפיתוח שלנו זה גם לצמצם את התלות בידיים עובדות, להכניס יותר מיכון, יותר אוטומציה

אסף יצחקי:  כי אין מה לעשות, בסוף החלק של העבודה בישראל הוא יקר, גם אם זה עובדים זרים

אסף יצחקי:  וכן, אנחנו רוצים לייצר את החקלאות המודרנית, שלא תלויה בידיים עובדות בצורה כל כך קשה, שתהיה גם חסינה לאירועים מהסוג הזה, אבל זה בוודאי לא אומר שצריך להגביל את הידיים העובדות, כמו שלוקחים תחבורה ציבורית ועדיין צריך לדאוג לנהגים ברכב הפרטי, זה תהליכי

אסף יצחקי:  צריך לעשות את הכול במקביל ובצורה שתסייע ותפתח

אליהו (אלי) רביבו: אם אפשר רק ברשותך, מעתה כל מי שמבקש להתייחס ולהציג, שינסה למרכז אותנו סביב הצורך בידיים עובדות, כשאנחנו יודעים שאין בנמצא ישראלים, בסדר? כמו שכרגע אתה סקרת, תנסו למקד אותי

אגאי יחזקאל: אנחנו עובדים בצורה מאוד שיטתית וסדורה

אגאי יחזקאל:  הגאנט הזה מחייב אותנו, אתם יכולים לראות שאנחנו מצאים פחות או יותר באזור קביעת היעדים

אגאי יחזקאל:  גם ברגעים אלה יש צוותים שעל האירוע הזה ואנחנו מתעתדים להגיע לחודש מרץ גם עם תשתית להצעת חוק שהממשלה תשים אותה, גם עם תוכנית אסטרטגית שהיא מתואמת עם משרדי הממשלה כדי לראות שאנחנו לא דורכים אחד לשני על הרגליים, וגם אין כפילויות וגם אנחנו רואים עין בעין השלמות כאלה ואחרות, ולהביא את הדבר הזה באופן סדור

אגאי יחזקאל:       אנחנו יכולים לראות את השקפים האלה, יעל? בטעות ירדו פה שקפים

אגאי יחזקאל:  כדי להראות לכם איך המנהלת עובדת אני אגיד לכם בעל פה תוך כדי שהם מנסים להעלות את זה

סימון דוידסון: אתה יכול להסביר רגע על כוח האדם כיום במנהלת?     

אגאי יחזקאל: כן, בדיוק מה שאני בא להגיד

אגאי יחזקאל:  המנהלת מונה כרגע כ-55 אנשים מראש המנהלת

אגאי יחזקאל:  חלק קטן הוא על הבסיס של הוועדה לאנרגיה אטומית, ככה זה כאן, גם משה אדרי וגם חלק מהמטה שלו

אגאי יחזקאל:  אבל מרבית האנשים, גם דרג העבודה, כמובן באו מבחוץ, ממני ודרומה

אגאי יחזקאל:  ועל ציר זמן מסוים הם יחזרו לוועדה

אגאי יחזקאל:  אני לא מדבר על משה, אני מדבר על המטה, יחזרו לעבודה בוועדה והיא תהיה כולה לצורך העניין, מנהלת שמסוגלת לתפקד

אגאי יחזקאל:       המנהלת, המנדט שלה הוא לחמש שנים החל מאוקטובר האחרון והיא אמונה על כלל הדברים האלה

אגאי יחזקאל:  אנחנו עובדים בשיטה למעשה, שיש לנו מטה, כל החתכים שאתה מכיר, מכוח אדם דרך משפטים וכיוצא בזה, ועם ראשי צוותים

אגאי יחזקאל:  ראשי הצוותים האלה מונים את החקלאות אסף כאן, כלכלה

אליהו (אלי) רביבו: מתי הוכנה מפת הדרכים הזאת?     

אגאי יחזקאל: לפני שלושה-ארבעה שבועות

אגאי יחזקאל:  ואנחנו עובדים לאורה

אגאי יחזקאל:  אני מונה את הצוותים

אגאי יחזקאל:  כלכלה בראשה עומדת מיכל פרנק שהייתה בעברה מנכ"לית משרד התחבורה

אגאי יחזקאל:  אדם וקהילה דגנית סנקר שהייתה מנכ"לית משרד הקליטה בעברה

אגאי יחזקאל:  יש לנו את תחום האסטרטגי-פילנתרופי, המגזר השלישי, יגאל גורביץ, ודיור אביאל פיינסמקר, הוא גם כן היה סמנכ"ל במשרד ראש הממשלה, הוא עומד בראש צוות הדיור והבינוי

אגאי יחזקאל:  וכמובן, יש לנו את כל העולם של החשבות, תקציבים וכל הדברים האחרים

אגאי יחזקאל:  זאת השיטה שאנחנו עובדים

אגאי יחזקאל:       כל צוות כזה עובד מול מספר משרדי ממשלה רלוונטיים

אגאי יחזקאל:  לדוגמה באדם וקהילה של דגנית אז הוא עובד מול משרד החינוך, משרד הפנים, משרד הרווחה, הבריאות

אגאי יחזקאל:  מיכל עובדת מול עולמות הכלכלה, האוצר וכדומה

אגאי יחזקאל:  משרד החקלאות והאנרגיה לדוגמה פה בתוך הסיפור הזה

אגאי יחזקאל:  ולכל אחד יש את ה -POC שלו, וכלפי מטה אנחנו מחזיקים שורה של - - - צוות התיישבות שמורכב מנציגים לצורך העניין שעובדים אצלנו אבם הם עובדים מול היישובים, כדי שדברים יעברו מהר ותיווצר אינטראקציה

אגאי יחזקאל:       מעבר לדבר הזה מינינו שורה של רכזי תקומה, 50 במספר, כמעט לכל יישוב יש לו נציג שהוא רכז תקומה שהוא, לצורך העניין, הכתובת שלנו לדברים שהם ongoing, לשוטף, דברים יזרמו, הוא יציף אלינו בעיות, אנחנו מציפים אליו בעיות, כדי לייצר אינטראקציה הדוקה יותר, ככה בנויה המנהלת

אגאי יחזקאל:       אז ככה אנחנו עובדים ואני יכול להגיד לך יושב-הראש, רק לעניין השאלות שאתה שאלת, העבודה עם משרדי הממשלה, בהגדרה, אני אומר את זה פה, טובה

אגאי יחזקאל:  צריך להגיד את זה

אגאי יחזקאל:  אנחנו המנהלת היא מנהלת תכנון ותיאום, אנחנו לא זרוע ביצוע

אגאי יחזקאל:  אז כל מה שאתה רואה כאן שהוא ברמת ביצועים אנחנו עושים דרך משרדי הממשלה

אגאי יחזקאל:  זה יכול להיות דרך החטיבה להתיישבות לצורך העניין, בהסתדרות לצורך העניין

אליהו (אלי) רביבו: מה הרציונל? יש את מנהל התכנון, אז למה?     

אגאי יחזקאל: לא לא, החטיבה להתיישבות היא זרוע ביצוע

אליהו (אלי) רביבו: אני הייתי שמח דווקא להתעדכן שאתם גם כן זרוע ביצוע שלא משתמשת במשרדים הממשלתיים כצינור ביצוע למימוש התוכניות

אליהו (אלי) רביבו:  כי אז גם האחריות השילוחית יש לה יותר כתובות ואז דברים נופלים בין הכיסאות ואז גם תקציבים עלולים להתבלבל ואז יפסידו את ייעודם כתוספתיים שלשמה הוקמה המנהלת

אגאי יחזקאל: אז אני אסביר, במתח האדיר של הבניה, אני אזכיר שאנחנו חודשיים וקצת באוויר, ואיסוף כוח האדם, והמתח של הזמן למול מה שקורה לנו עם מפונים

אגאי יחזקאל:  דיברת על זה קודם וגם אלון על המשמעות של המהירות בין אם זה לצאת מהמלון ודברים כאלה

אגאי יחזקאל:  לא הייתה דרך אחרת שנישען על מכרזים קיימים לצורך העניין, ונגיד כמו לדוגמה במשרד השיכון או במכרזים פתוחים מול קבלנים, אחרת לא היית רואה שום דבר

אליהו (אלי) רביבו: מה אדוני עשה לפני שהוא הגיע לתקומה? ישר מהצבא?     

אגאי יחזקאל: הייתי תת אלוף בצבא 31 שנים, ואחרי זה הייתי מנכ"ל של כחול לבן שנתיים כשבני הקים את המפלגה, תפקיד אדמיניסטרטיבי לא פוליטי

אגאי יחזקאל:  ויש לי עדיין שתי חברות שהשקעתי והעברתי את הפעילות שלהן, חברות שעוסקות בעיקר בייעוץ אסטרטגי ביטחוני, וחלקן בתשתיות

אגאי יחזקאל:  אין שום ניגוד עניינים, בדקו אותי, הפכו אותי מהרגליים

אליהו (אלי) רביבו: בטוח, בטוח, אני רק רוצה להסב את תשומת ליבך, אני אגיד לך למה שאלתי אותך

אליהו (אלי) רביבו:  אני אתן לך דוגמה קטנה, המשרדים הרלוונטיים המעורבים בהעסקת עובדים הגיעו למסקנה שלכל הפחות כל עוד שממשלת ישראל, לתסכולינו, לא נענתה לבקשתי וגוררת רגליים ועדיין לא החליטה באופן ברור ומוכרז אם היא מכניסה פלסטינאים או לא

אליהו (אלי) רביבו:  זה הדיון

אליהו (אלי) רביבו:       אני ביקשתי שכל עוד שלא מקבלים החלטה לכל הפחות, בוודאי לחקלאים העונתיים שקורסים והנזק שהם סופגים באופן טבעי הושת על המשק, לכל הפחות שלתקופה הקרובה אנחנו נכניס עובדים זרים חלף פלסטינאים

אליהו (אלי) רביבו:       לאחר אינספור דיונים ותחנונים ועשרות שעות של שיחות, חלקן קשות, מה שהגביר לי את היבלת במיתרי הקול, הואילו ונעתרו לבקשתי, צמצמו אותה להכנסת 1,000 עובדים זרים חלף פלסטינאים לטובת הדרים, ועונתיים

אליהו (אלי) רביבו:       אתה יודע כמה זמן, אם אנחנו נספור בשעות, כמה מאות שעות של דיונים וטיובים רק על פרסום הוראת שעה? עוד לא אמרתי כתיבת נוהל, להכנסת 1,000 עובדים זרים שאמורים להיות כבר תוספתיים הואיל וביולי מדינת ישראל החליטה שיש עוד הגדלת מכסה של 9,000 לחקלאות

אליהו (אלי) רביבו:  מתוכם אני מבקש 1,000 עובדים חלף פלסטינאים בשביל לנסות לצמצם במשהו את הנזק

אליהו (אלי) רביבו:  מסביב לשעון במלוא מובן המילה, זאת אומרת אני מניח שאם לא הייתי דתי אז גם בשבת היינו עושים את זה

אליהו (אלי) רביבו:  אבל אנחנו עושים את זה יום ולילה

אליהו (אלי) רביבו:       הם עוד לא מצליחים שיגיעו לנוסח שיסכימו עליו הסמנכ"לים, המנכ"ל, עם מנהלת האגף והעוזרת הבכירה והרמ"ד של העוזר עם הדוברת

אליהו (אלי) רביבו:  ואתה רוצה לשקם את המדינה ואת כל חבל הארץ הזאת באמצעות אותם משרדים? ודיברתי איתך רק על משרד החקלאות ורק על 1,000 עובדים

אליהו (אלי) רביבו:  לא אמרתי לך שניתן אישור חריג להבאת עובדים במסגרת B2B, שהוא נוגד את כל התהליכים הבירוקרטיים בהבאת עובדים ב-G2G

אליהו (אלי) רביבו:  אתה יודע כמה עובדים הגיעו לבניין מאז? תעריך

אליהו (אלי) רביבו:  נפתחה ממכסה שערורייתית בכמות המוגבלת שלה, שערורייתית

אליהו (אלי) רביבו:  של 10,000 עובדים

אליהו (אלי) רביבו:  שערורייתי

אליהו (אלי) רביבו:  כמה הגיעו? אגב תכף נגמרת המניה, תכף כבר אי אפשר להביא לא לחקלאות ולא לבניה

אליהו (אלי) רביבו:  כמה?     

אגאי יחזקאל: 2,000?     

אליהו (אלי) רביבו: אני חושב שקצת הגזמת, בכל זאת, אתה יודע כמה תאגידים יש? הם גם מתפרנסים מזה בסוף, הם לא פילנתרופים

אליהו (אלי) רביבו:  אז כמה? תנסה לדייק

אגאי יחזקאל: חצי?     

אליהו (אלי) רביבו: הבנתי

אליהו (אלי) רביבו:  אפס

אליהו (אלי) רביבו:  הבנו? אפס עובדים

אליהו (אלי) רביבו:  אפס עובדים כי עד שמוצאים נושא שיש גמירות הדעת לגביו, אז האוצר לא מסכים, ואם הוא כן אז צריך לעבור את משרד העבודה, ואם היה לנו מזל והשר נדרש לעניין והנחה בהתאם אז צריך לעבור למשרד המשפטים, ואז זה נכנס למשרד עצמו

אליהו (אלי) רביבו:  ובוא תשב רק לכתוב נוהל, נוהל

אליהו (אלי) רביבו:  אפס

אליהו (אלי) רביבו:       אתה מגיע מעולם הירארכי, אבל מדיד, אתה בודק תפוקה

אליהו (אלי) רביבו:  יש סיבה, יש תוצאה, הטלת משימה, יש לך X זמן, אל תספר לי מה עשית בדרך בשביל להביא תוצאה

אליהו (אלי) רביבו:  יודע? לא יודע? פשוט

אליהו (אלי) רביבו:  לא יודע, תזוז, מתקדמים הלאה

אליהו (אלי) רביבו:  במשרדי הממשלה זה לא עובד ככה

אליהו (אלי) רביבו:  זה לא עובד ככה

אליהו (אלי) רביבו:  אם אתה רוצה באמצעותם לשקם את החבל הזה, מראש אני אומר לך, נכשלתם

אליהו (אלי) רביבו:  אתם חייבים להיות פרויקטורים נשכניים, עם עוצמות ותקציבים אבל גם בעלי כושר ביצוע הלכה למעשה, לא להסתפק בהחלטות

אליהו (אלי) רביבו:  הנה יש לנו פה קבלן תשתיות, יש לך להלין משהו על מה שאני אומר?     

דוד אזולאי: קוראים לי דוד אולניק, אני קבלן תשתית, חבר באיגוד בוני הארץ, וגם חבר במועצת המובילים שיש לי גם חברה להובלה

דוד אזולאי:  רק לסבר לך את האוזן יושב-הראש, היום אנחנו עובדים בדורות, עושים דרך פטרולים וגדר חדשה בברור חייל, בארז, נתיבי העשרה, מבקיעים ושובה, אנחנו התחלנו לעבוד

דוד אזולאי:  אנחנו כרגע עובדים עם 50% מהכוח שלנו

אליהו (אלי) רביבו: הבנתי, שאלה, אני רוצה להתקדם

דוד אזולאי: רק אני אגיד לך

אליהו (אלי) רביבו: לא זה סתם

אליהו (אלי) רביבו:  האמת שלך פשוט שורפת לי את הנשמה

אליהו (אלי) רביבו:  פשוט

דוד אזולאי: אין מה לעשות אזה מה? אני אסע לכותל לשים פתק?     

אליהו (אלי) רביבו: לא, אתה צודק, אני רק אנסה רגע לקדם את זה

דוד אזולאי: אנחנו, בשביל להיות שותפים שלהם עד היום אנחנו לא קיבלנו שום עובד מהשבת השחורה הזאת

דוד אזולאי:  אין לנו עובדים עד היום ואנחנו צריכים עובדים מקצועיים שיודעים לעבוד על שופל, על באגר, אין לנו

דוד אזולאי:  זאת אומרת הוא יש לא את הכלים, יש את הכסף, יש את הכול, אבל בסוף הם צריכים אותנו, אנחנו יודעים להזיז הרים

אליהו (אלי) רביבו: זאת השאלה שלי

דוד אזולאי: בזמנו כשהיו את הקרוואנים בשנות ה-70 נתנו לנו להביא את העובדים ישירות, היום ההתאחדות שלנו יכולה לעלות על המטוס, לנסוע לקניה, לנסוע לגאנה, לנסוע לאפריקה ולהביא את 10,000 העובדים שחסרים לנו היום

דוד אזולאי:  ואין לנו עובדים, אין עם מה לעבוד

דוד אזולאי:  ואני בכל פעם בא לדיונים האלה, ובכל פעם אני מלין על העניין

דוד אזולאי:  וחסרים לנו 3,000 נהגי סמיטריילרים, והשרה יודעת מזה והיא לא נמצאת פה לצערי הרב

דוד אזולאי:       בנו שני נמלים חדשים יושב-הראש, אני לא חושב שיהיה אפשר להוציא סחורות מהם כשנהיה ב- full capacity כשהמדינה בעזרת השם תחזור לעצמה, ושבאמת נבנה את העוטף ויצטרכו פה ברזל ויצטרכו בטון ויצטרכו משאיות, ומי כמוך יודע

דוד אזולאי:       היום אנחנו עובדים בעוטף ואנחנו עושים את המקסימום כדי לעבוד, ולא עם כלים שלנו דרך אגב כי 80 כלים שלנו מגויסים

דוד אזולאי:  ואני מדבר בשם הקבלנים הקטנים שאני שומע אותם, והבינוניים, והגדולים גם בירושלים

דוד אזולאי:  בירושלים הקבלנים עומדים אדוני יושב-הראש

דוד אזולאי:  אני אתן לך דוגמה שיש לנו פרויקט באדם לעשות עבודה מאוד מורכבת שם, משרד השיכון רוצה לפתוח את השכונה בלי המכון טיהור שאנחנו עושים שם הוא לא יכול לפתוח את השכונה

דוד אזולאי:  אז מאיימים עלינו שיחלטו לנו את הערבות, סילוק יד, אבל אין עובדים ואין כלים, הם יודעים שאנחנו במלחמה, מישהו לא נופל לו האסימון פה שאנחנו במלחמה, הכלים שלנו מגויסים, העובדים שלנו מגויסים, הנהגים שלנו מגויסים

דוד אזולאי:       אתה יודע, אני בכל פעם בא אליך לוועדה הזאת, אין לנו עובדים

דוד אזולאי:  בזמנו אריק שרון בקרווילות, הביאו לנו להביא את העובדים, עבדנו יום ולילה, אני בתור בחור צעיר ניהלתי עבודה, עבדנו יום ולילה, הגענו לתוצאות

אליהו (אלי) רביבו: אדון אולניק תודה רבה לך, תחלק את זה לשני חלקים

אליהו (אלי) רביבו:  החלק הראשון אם יש צורך בעובדים, החלק השני איך להביא אותם? אז מה שמדבר מר אולניק זה שתת הענף שלו, שקיים כבר אני לא זוכר כבר כמה, אולי ששה דיונים אני סביב הנושא הזה, אולי יותר? עדיין לא מקבל מכסה

אליהו (אלי) רביבו:  אני מבקש לשאול במקביל לזה, את מר יענקל'ה מושקוביץ'' בשם חקלאי ישראל, אולי אתה יודע לסבר את אוזנינו, לבשר לנו חדשות אופטימיות, כמה עובדים הגיעו חלף פלסטינאים עד היום?     

יעקב מושקוביץ': חלף פלסטינאים? אף אחד

אליהו (אלי) רביבו: הבנתי

אליהו (אלי) רביבו:  כמה זמן עבר מאז שאתה היית שותף לשיחת ועידה איתי, שקיבלתי התחייבות שבאותו לילה אחרי אינספור דיונים כאילו מהותיים, יפורסם הנוהל ויעלה לאוויר?     

יעקב מושקוביץ': אנחנו כבר מעל שבועיים עוסקים בזה באינטנסיביות

יעקב מושקוביץ':  אני יכול להגיד לך שאני פשוט מחכה פה עם הטלפון לראות אם באמת הכל עבר לרשות האוכלוסין

יעקב מושקוביץ':  גם לא העונתיים

אליהו (אלי) רביבו: אז אני רוצה לספר לך, לא ה-9,000 ולא ה-1,000 לא עברו לרשות האוכלוסין

אליהו (אלי) רביבו:  הבדיקה האחרונה שקיימתי אתמול הייתה ב-03:00

אליהו (אלי) רביבו:  היום ראש מנהל עובדים זרים, כי אתה הבטחת לי, אתה אמרת לי, אתה, לא מישהו אחר, שאין לאן לזוז, התחייבות בלתי חוזרת, היום זה מועבר

אליהו (אלי) רביבו:  אתה אמרת לי או לא?     

יעקב מושקוביץ': נכון, זה מה שהבטיח לנו מנכ"ל החקלאות

אליהו (אלי) רביבו: זה מה שנאמר לך נכון?     

יעקב מושקוביץ': נכון

יעקב מושקוביץ':  בשיחת ועידה איתך ביחד שהיום זה יעבור

יעקב מושקוביץ':  עד רגע זה, זה לא עבר

יעקב מושקוביץ':  אני אמור לקבל, ברשות האוכלוסין מחזיקים את הסוסים, רק תעבירו לנו את הרשימות כבר, ללחוץ על הכפתור באקסל

יעקב מושקוביץ':  המנכ"ל עוד לא אישר את זה

אליהו (אלי) רביבו: זה אדוני סגן ראש המנהלת, כשיש צורך, יש הצדקה, יש רצון, יש הסכמה, יש עובדים שמבקשים להגיע, יש מעסיקים, ברוב המקרים, שמבקשים לקלוט, יש צוות שלם שמנהל עובדים זרים שהוא הצטמצם לרמה כזאת שלא יעברו יותר מ-48 שעות מרגע הגשת הרשימה ועד שמקבלים לגביה אישור מאושר או לא מאושר, יש חברות תעופה ומשרדי נסיעות שמוצאים נתיבי טיסה שניתן יהיה דרכם להגיע לארץ, גם בזה אנחנו פעילים

אליהו (אלי) רביבו:  צריכים רק את האנטר הקטן

אליהו (אלי) רביבו:  יש בקשה, יש הכול-הכול וחסר רק האנטר הבין משרדי בדיון

אליהו (אלי) רביבו:  סביב אותו משרד, אני כבר לא אמרתי לאדוני בין משרדים, באותו משרד, באותו משרד

אליהו (אלי) רביבו:       אז מישהו יכול לבוא ולהגיד לי שאם אתם באמת תשמשו כמבוא לביצוע אצל המשרדים הממשלתיים חמש שנים, אולי חמישים שנים

אליהו (אלי) רביבו:  בסדר?     

אגאי יחזקאל: רק להגיד יושב-הראש, אני אעשה רגע הפרדה

אגאי יחזקאל:  אנחנו משתמשים במנגנונים הקיימים

אגאי יחזקאל:  בסוף הבעיה למטה של הקבלן באשר הוא, לצורך העניין, היא תהיה, גם אם אני אפנה אליו ישירות ואגיד שהתארגנו על האירוע הזה, עדיין יהיו חסרים לו העובדים, ולא משנה מי מפעיל אותו

אגאי יחזקאל:  אנחנו השתמשנו בגלל קיצורי הזמנים, במנגנונים קיימים ומכרזים כדי לעמוד בתוצאות שלנו

אליהו (אלי) רביבו: ובשביל לטייב את התהליך אדוני, מה שאני ממליץ, ולצורך כך אני החלטתי לקיים דיונים בנושא הזה, ואני מלין על כך שאין מספיק חברי כנסת שמגלים עניין ומבינים, אבל תסמוך עליי שכשזה יהיה מספיק סקסי ותקשורתי הם יבואו לפה וישנו פה על הכיסא

אליהו (אלי) רביבו:  ככה זה

אליהו (אלי) רביבו:       לגופו של עניין, כדי שהתהליכים באמת ימוצו, אין מנוס מכך שהמנהלת שלכם תרכז את הצורך בידיים עובדות, ואז לאפיין גזרות ישראליות ולקבל לגביהן מכסה

אליהו (אלי) רביבו:  זאת אומרת שאם אדוני הקבלן צריך לבצע, ויש לו בסל הפרויקטים שלו, חמישה פרויקטים שניים מהם במרכז הארץ ושלושה בעוטף, הוא יכול לקבל תוספת תקנים ומכסות להבאה באופן מהיר ויעיל בביטול חסמים בירוקרטים, רק לטובת העוטף, לטובת הפרויקטים של העוטף, או תוספת תקנים ומכסים

אליהו (אלי) רביבו:  וכן הלאה חקלאים, וכן הלאה בניה, וכל ענף וענף שאתם נדרשים לתת בו מענה בתוך כל הסקירה המאוד-מאוד מרגשת ומרוממת הרוח שאני אומר תודה לריבונו של עולם שיש בבנינו כל כך טובים שבאפס זמן הוקמה המנהלת הזאת, שבאפס זמן קבעה לעצמה גאנטים מאוד ברורים, לא תלושים, מתכוונים למה שהם אומרים

אליהו (אלי) רביבו:       אני פה בשביל להגיד תשתמשו בי כדי לייעל את תהליך הבאת העובדים

אליהו (אלי) רביבו:  כי בסוף בלי עובדים, כל הרצון שלך, והתקציבים, והתוכניות והשאיפות, והקבלנים, לא שווים כלום

אליהו (אלי) רביבו:  לא שווים כלום

אליהו (אלי) רביבו:  וכמה שלא תכניסו אוטומציה לחקלאות עדיין צריך מישהו שיחבר את שלב א' לשלב ב' בתהליך, וזה עדיין בן אדם אנושי

אליהו (אלי) רביבו:  ואם אנחנו יודעים שזה עובדים זרים, אז להביא ולהביא

אליהו (אלי) רביבו:  ולכן אני מקווה שמכאן אתם תיקחו את זה

אליהו (אלי) רביבו:       יש לי עוד המון שאלות לשאול, אבל זה לא יקדם אותם

אליהו (אלי) רביבו:  אנחנו נשאיר את זה לדיון ההמשך

אליהו (אלי) רביבו:  אני אפילו לא פונה לשאר המשרדים כי אני ממליץ לכם במנהלת לגבש תוכנית עבודה להבניית תהליך הקצאת עובדים זרים לצורך כלל הפעולות הנדרשות שהמנהלת מופקדת עליהם, ושפשוט תהיה להם ויזה ייעודית לאזור העבודה הייעודי הזה, ולא שום דבר אחר

אליהו (אלי) רביבו:  ויכול להיות שכך תהיה מספיק אחריות גם לכלל המשרדים שנדרשים לתת מענה בעת הזאת

אליהו (אלי) רביבו:  אני פונה אליכם מכאן, אתם יודעים על מי אני מדבר, תפסיקו להיות צודקים, תהיו חכמים, אל תנסו להוכיח אחד את השני, פשוט תייעלו את התהליכים שבינתיים שואפים לאפס אחוז הצלחה

אליהו (אלי) רביבו:       אמנם אני התכוונתי לגרוס את דברי הסיכום שלי ולהשתמש במה שאמרתי כדברי סיכום, אבל אתה מבקש כל כך יפה והגעת מקדש ברנע, אז אני לא יכול שלא לתת לך את רשות הדיבור

יעקב מושקוביץ': תודה

יעקב מושקוביץ':  אני רוצה להגיד משהו למנהלת

יעקב מושקוביץ':  קודם כול אני רוצה לברך את יושב-הראש שאמר שכל מי שצריך עובדים בעוטף כמה שהוא צריך, יקבל

יעקב מושקוביץ':  זו קודם כול הכותרת

יעקב מושקוביץ':  עכשיו צריך לראות איך עושים את הכותרת למעשים, כי צריך את הביצוע בשטח

יעקב מושקוביץ':  וצריך לומר ביושר, שבעצם יש 4,000 מכסות וחזרו 2,000 במסגרת החבילות שהממשלה נתנה, כמו ה-5000 לא בילטרלי, וגם הבילטרלי

יעקב מושקוביץ':  יש חבילות של מסגרות שאפשר להביא עובדים, והובאו 2,000, אבל איפה עוד 2,000? למה לא מושכים את ה-2,000? חייבים להגיד ביושר שהחקלאים בעוטף גם מצפים שהתאילנדים יחזרו, צריך להגיד את זה ביושר

אליהו (אלי) רביבו: אני מודה לך על ההגינות

אליהו (אלי) רביבו:  רק מישהו צריך להפיל להם את האסימון שיגיעו עוד

יעקב מושקוביץ': בדיוק

יעקב מושקוביץ':  אני רוצה להגיע למה שאני מציע

יעקב מושקוביץ':  הכוונה היא לשיתוף פעולה, לראות איך לנהל את העניין יותר טוב מבחינת מי שמנהל את העניינים עכשיו בתקומה, כי למשל בוויזות שהולכים להוציא עכשיו, הרי הולכים להגדיל בעוד כמעט 9,000 עובדים, יש שם למשל את כל הרפתנים בעוטף שלהם אין ויזות והם לא יכולים לקבל עובדים, אבל מצד שני יש 2,000 פנויים, אז למה אי אפשר למשוך דרך ה-2,000? צריך לנהל את העסק הזה בצורה מסודרת

יעקב מושקוביץ':  אני מציע שבואו נעשה את זה בשיתוף פעולה ונעבוד בצורה יותר יעילה, לייצר את הוויזות כי היום יש ויזות פנויות, מה לעשות היום זה עובדתי

יעקב מושקוביץ':      אני מבין גם את החקלאים שרוצים את התאילנדים, אנשי המקצוע שיש להם רישיון טרקטור, ויודעים איך לעשות חממות

יעקב מושקוביץ':  לכל המכלול הזה צריך להקדיש מחשבה ביחד בשביל שהתוצאות יהיו טובות

יעקב מושקוביץ':  כי יש כבר חבילות היום בשטח שצריך לעשות אותן

יעקב מושקוביץ':  זאת הייתה התוספת שביקשתי להוסיף

יעקב מושקוביץ':  תודה

קריאה: אני רציתי להציף את הבעיה של המשתלמים החקלאיים בוגרי אוניברסיטה שהיו בעוטף ובעוטף של העוטף

אליהו (אלי) רביבו: אבל זה רלוונטי לדיון גברתי? כי הקשבתי לך קשב רב, אנשי הלשכה שלי הקשיבו לך קשב רב, ואם זה רלוונטי לדיון אז בבקשה, ואם לא, אז כמה צודק ונכון שזה לא יהיה, אין לזה מקום כרגע, תודה

קריאה: אני רק רציתי להגיד אם אפשר להציף את זה ולטפל בזה, זה הכול

אליהו (אלי) רביבו: כן, אפשר להציף הרבה נושאים

אליהו (אלי) רביבו:  אנחנו לא שולחן חדשות, אנחנו אולם, ועדה שמקיימת דיונים בנושאים ייעודיים

אליהו (אלי) רביבו:  אם זה משתלב בתוך, בשמחה

אליהו (אלי) רביבו:  אם לא, את ביטאת באופן מיטבי את בקשותייך בשיחותנו בעבר

אליהו (אלי) רביבו:       אני אשמח לדעת אם המנהלת ביצעה איזושהי הערכת מצב לכמות העובדים הזרים שכלל הפעולות דורשות בשביל להצליח בייעוד שלכם?     

אגאי יחזקאל: הפעילות הזאת לא בוצעה

אליהו (אלי) רביבו: הבנתי

אליהו (אלי) רביבו:  אתם מתכוונים לבצע את ההערכה הזאת?     

אגאי יחזקאל: אני אעביר את הבקשה שלך, גם בהכוונת הפעילות הישירה, גם כשאנחנו לא עובדים עדיין ככה אני מדגיש את העניין, אבל אני אעביר את הבקשה ליושב-הראש, גם לראש המנהלת

אליהו (אלי) רביבו: מה הגדרת הסמכויות של המנהלת?     

אגאי יחזקאל: לגבי מה? היא אחראית על כלל הפעילות לשיקוף העוטף

אליהו (אלי) רביבו: יופי

אליהו (אלי) רביבו:  גם אם אתם לא מבצעים בעצמכם, כשאתם רוצים לתכלל את כלל הצרכים, אז בתוכה צריך מי שיבצע אותם

אליהו (אלי) רביבו:  אם אתם לא תציפו צורך ב-capacity מוגדר לטובת ייעודי והשגת יעדי המנהלת, אז אתם ממליצים המלצות שהן נכונות והן מבוקשות והן נצרכות, אבל אין מי שיבצע אותן

אליהו (אלי) רביבו:  אתם תקבלו רק תירוצים, אתם לא תקבלו באמת תוצאות, אתם תקבלו תירוצים למה לא היה

אליהו (אלי) רביבו:  וכשאין עובדים, אז ניתן כבר על הדרך לתרץ בעוד תירוצים שהם לא שייכים

אליהו (אלי) רביבו:  צריכה להתחיל בעובדים

אליהו (אלי) רביבו:       במידה ומדובר בהפעלות וביצוע פעולות שידיים ישראליות מסוגלות לעשות, לעודד את השוק המקומי

אליהו (אלי) רביבו:  במידה ולא, לקבוע שלטובת הצלחת השגת ייעדי המנהלת, צריכים X עובדים, שיתחלקו ב-Y חברות, ב-Z ענפים, ויהיה קשב יותר גבוה, כי זה לא יצטרך לעבור בתוך ועדות משרדיות

אסף יצחקי: אדוני יושב-הראש, רק להגיד לגבי חקלאות, אנחנו בשיח שוטף עם משרד החקלאות ואנחנו פחות או יותר גם רואים עין בעין לגבי ההיקף של העובדים הנדרשים בחבל

אסף יצחקי:  הסוגייה זה איך לייצר את המנגנון שיקצה אותם באופן יעיל, וגם כפי שאתה יודע אדוני יושב-הראש, משרד החקלאות זה לא החסם של כניסת עובדים זרים לישראל

אליהו (אלי) רביבו: אוקיי, ואתה מדבר על התוצר הנלווה להחלטת הממשלה 1127?     

אסף יצחקי: של יולי?     

אליהו (אלי) רביבו: נקבע שהתוכנית הרב שנתית מאוקטובר, מה שהתוכנית הרב שנתית של מנהלת תקומה תכלול מתן מענה לשילוב ידיים עובדות ישראליים וזרים בחקלאות

אסף יצחקי: בוודאי ואנחנו מבינים גם שיש, כמו שאמרת בעצמך אדוני יושב-הראש, תחומים שבהם זה לא יעזור, צריך את הידיים הזרות כי הישראלים לא ייכנסו לתחומים האלה ואנחנו לא צריכים להשלות את עצמנו בעניין הזה

אליהו (אלי) רביבו: ידיים עובדות זרות שצריכות להיכנס כדבר שבשגרה, גם אם הצורך הזה מגיע לידי ביטוי מתת הענף של תחום החקלאות במנהלת, זה דבר שבשגרה גם בימי חירום

אליהו (אלי) רביבו:  אבל הצורך בתגבור ידיים עובדות לצורך ביצוע הפעולות, זה ממוקד למכסה מסוימת, לפרק זמן קצוב, ושעובדים לא יכולים לעבור ממקום למקום וחייבים להגיע בהיקפים נרחבים

אליהו (אלי) רביבו:  ולתוך זה להכניס לא רק הגדלת מכסות למי שכבר זכאי היום, אלא הקצאת מכסות למי שאמור לבצע את הפעולות, כמו אגב ענף התשתיות שהוא תת ענף בבינוי שהם עדיין לא מקבלים הכרה לצורך קבלת ידיים זרות, ואין להם איך לבצע את העבודה שאם היא תבוצע או לא, זה המדד להצלחת מנהלת תקומה או חלילה ההיפך

אליהו (אלי) רביבו:  לכן אני מבקש רגע להתמקד על זה

אליהו (אלי) רביבו:       אז כאמור, יש לי עוד לא מעט שאלות אבל לאור העובדה שעדיין לא בוצעה עבודת מטה בבסיס במנהלת לעניין התייחסות והצורך בנושא קליטת עובדים זרים, בתכנון היעדים והצרכים וההקצאה, לא נכון יהיה לשאול כי התשובה תמיד תוביל אותנו לאותו מקום, אבל אני מקווה שלפחות מהסקירה שלי ושתי הדוגמאות שהבאתי למכובדי גם בעניין הבינוי וגם בעניין החקלאות, אתה יכול להתרשם שבאמת יש צורך גם בעבודת מטה ייעודית שלכם, כפי שאגב נקבע באותה החלטת ממשלה, וגם כדי שלא תסמכו באמת על אותם משרדים שהם יהיו קבלן הביצוע לעבודת המטה המאוד-מאוד חשובה שעל פי הסקירה שאני מקבל ממכם היא באמת מאוד מדהימה

אלון אורון: אלון אורון סגן מנהל מחוז הנגב במשרד החקלאות

אלון אורון:  לגבי נתונים לגבי הצורך בחקלאות

אלון אורון:  אם אתה רוצה, אנחנו יכולים לדבר על זה

אלון אורון:  אם אתה רוצה לקיים דיון נפרד על כל הסקטורים אז גם אפשר

אליהו (אלי) רביבו: בוודאי

אלון אורון: אני אגיד באופן כללי שחבל תקומה הוא חבל חקלאי אם לא החלקאי ביותר בארץ

אלון אורון:  התפיסה שלנו שאנחנו כמדינה, כממשלה, צריכים לתת בתחום שלנו, בתחום החקלאות לחקלאות ולחקלאים את התנאים הטובים ביותר בשביל להשתקם ובשביל להתפתח, ובין יתר הדברים זה כולל אם זה תשתיות השקעות והקצאת גורמי ייצור, אנחנו כרגע בדיון על גורמי ייצור

אלון אורון:       אנחנו שותפים לעמדה שאתה הצגת, ושפה המנהלת הציגה, שעובדים זרים בחקלאות לא צריכים להיות חסם עבור החקלאים במנהלת תקומה

אלון אורון:  יושב-הראש והוועדה מכירים את הסוגייה הזאת של עובדים זרים בחקלאות, עוסקים בה לא מעט

אלון אורון:  אתם יודעים שהיום יש פער בין המקדם הנורמטיבי, ההמלצה המקצועית שלנו כמשרד החקלאות לבין כמות העובדים שמוקצים בפועל, כי המכסה הארצית לא מאפשרת עמידה במכסה הארצית

אלון אורון:       לאחרונה המשרד ערך סקר בכל חקלאי הארץ לגבי הבקשה לתוספות לעובדים זרים

אלון אורון:  אני אגיד שעשינו איזשהו ניתוח לגבי הבקשות בחבל תקומה והפער בין הערך הנורמטיבי, קרי הערך המקצועי שאנחנו חושבים שצריכים לתת לחקלאים בהתאם לפעילות החקלאית ללא קשר למכסות, לבין הבקשה של החקלאים היה פער מצומצם מאוד של כמה עשרות עד מאה עובדים

אלון אורון:  זאת אומרת אם אני מסתכל היום על הרצון של החקלאים, על הצורך של החקלאים עצמם ביחס למודל הנורמטיבי, זה די משקף

אלון אורון:       כמו שאמרנו, העמדה של השר שמציג את זה מעל לכל במה, בסוף חקלאי שצריך עובד צריך לקבל עובד וזה לא צריך להיות מכסות, וזה צריך להיות פתוח

אליהו (אלי) רביבו: וחרף כל זאת, בוא תדייק

אליהו (אלי) רביבו:  ביולי 2023 הוגדלה המכסה ב-9,000 עובדים

אליהו (אלי) רביבו:  עד רגע זה משרדכם, בניגוד גמור לגישתו של השר הנמרץ שלכם, עדיין לא תמכו למצוא את המודל שבאמצעותו יחולקו אותם עובדים

אליהו (אלי) רביבו:  חשוב רגע שנעשה סדר

אלון אורון: לא מתווכח, אתה צודק

אלון אורון:  ואני אגיד שאני גם זז פה בכיסא בחוסר נוחות מהסיטואציה הזאת ברמה האישית לא נוח לי עם זה

אליהו (אלי) רביבו: וזה מה שניסיתי לבטא ולהעביר במסר לתת אלוף במילואים יחזקאל 

אלון אורון: אז עוד פעם אני אחזור לקו שרציתי להגיד, שאנחנו חושבים שלא צריכה להיות הגבלה

אלון אורון:  אנחנו מבינים שבמדיניות הנוכחית של הממשלה שכן יש מדיניות קיצוב לגבי כניסה של עובדים זרים כן תצטרך להיות פה איזושהי הקצבה

אלון אורון:       העמדה שלנו היא שצריך להיות בהתאם למודל ההקצאה הנורמטיבי, קרי ללא קיצוץ, בתוספת של 20% להתפתחות ולגדילה, כשהערך התוספתי בעצם בין מודל ההקצאה לבין המודל הנורמטיבי לא יהיה על חשבון המכסה הארצית כי אם בעצם אנחנו לוקחים את זה מאזורים אחרים, אז בעצם שכרנו יצא בהפסדנו

אלון אורון:       אני מבקש להעלות עוד שתי סוגיות בעניין הזה

אלון אורון:  אחד זה הקצאה לבתי אריזה גדולים

אלון אורון:  באזור בחבל תקומה יש בתי אריזה גדולים שעוסקים בחקלאות בעיקר תפוחי אדמה – ראינו את הנתונים קודם שחבל תקומה הציגו – היום אין מודל הקצאה, אין אפשרות להקצות עובדים זרים לעובדי האריזה והחקלאות

אלון אורון:  אנחנו חושבים שנכון כן להקצות גם עובדים זרים לבתי אריזה

אלון אורון:  אלו לא מספרים גדולים אבל זה נכון כן לאפשר את זה

אליהו (אלי) רביבו: כשאנחנו נתרשם שהתחום והמעסיקים עושים כל מה שהם יכולים בשביל לקלוט לדוגמה את אנשי הפזורה כדי לתת מענה תעסוקתי למניעת פשיעה והדרדרות ושילוב בחיי החברה, אז גם לעניין בתי האריזה יהיה יותר מקום לתת מענה, אבל זה עדיין לא חלק

אליהו (אלי) רביבו:  אבל אין ספק שמתן מענה בבניית והקמת בתי האריזה, זה חלק מהותי מנושא שאתם תצטרכו להתייחס אליו במנהלת תקומה

אלון אורון: ונושא האחרון שרציתי להתייחס אליו, הוא בעצם עלות העובדים הזרים

אלון אורון:  האגרות שאנחנו חושבים שנכון לראות אם יש דרך כן לבטל או לצמצם בחבל תקומה

אליהו (אלי) רביבו: זה לא חלק מהדיון

אליהו (אלי) רביבו:  כשהמנהלת תגיע ותגיד שזה החסם ועם זה צריך להתמודד, אנחנו נתמודד

אליהו (אלי) רביבו:  אבל לא צריך להזכיר לך מה משלמים מעסיקים אחרים בענפים אחרים בעובדים זרים

אליהו (אלי) רביבו:  אני אבקש לתת את רשות הדיבור למר אלי מוגרבי שנמצא איתנו בזום

אליהו כהן מוגרבי: שלום לכולם, תודה ליושב-הראש

אליהו (אלי) רביבו: אתה יכול להגיד את מי אתה מייצג?     

אליהו כהן מוגרבי: אני שומע את הדיון הממצה שלך, והמעניין יותר

אליהו כהן מוגרבי:  אני מצפה ממנהלת תקומה לקחת יוזמה בנושא העובדים הזרים, לא אכנס לתחומים האחרים, כי נושא העובדים הזרים מאוד מעסיק אותנו

אליהו כהן מוגרבי:  יש לנו פה בנגב, ביישובי עוטף עזה, 500 מעסיקים של עובדים זרים, סדר גודל של 4,100 עובדים זרים

אליהו כהן מוגרבי:  כיום בערך מחציתם נמצאים פה, החצי השני לא נמצא פה

אליהו כהן מוגרבי:  חקלאים ממתינים בקוצר רוח להקצאה של ה-9,000, התוספות שאנחנו מדברים עליהם

אליהו (אלי) רביבו: מר מוגרבי, אני לא רוצה להיות צבוע

אליהו (אלי) רביבו:  לגישתי, כל חקלאי שמחזיק בוויזה פנויה, מקבל כרטיס אדום, לא יכול לקבל בן אדם אחד מתוך ה-9,000

אליהו (אלי) רביבו:  אחד

אליהו כהן מוגרבי: אוקיי, שמעתי אותך

אליהו כהן מוגרבי:  לא, לא

אליהו (אלי) רביבו: אני מבטא את זה כאן

אליהו (אלי) רביבו:  אני בא לסייע לחקלאות לפני שאני בא לסייע לחקלאים, אני לא עובד של החקלאים, וחקלאי ששומר לעצמו ויזות והוא לא מוכן לא להזמין ולא להשאיל אותם לא צריך לקבל שום תוספת של עובדים זרים, וזה גם לא חלק מהדיון

אליהו (אלי) רביבו:  ואני חש כבוד רב לאדוני אבל חשוב שנבהיר פה, מחצית מהוויזות לא ממומשות כשיש עסקים שקורסים בתחום שלכם, קורסים

אליהו כהן מוגרבי: כמו שאמר יענקל'ה אני אחזור שוב

אליהו כהן מוגרבי:  הגיעו פה חבר'ה ממלאווי, מסרי לנקה ומזמביה, ומעוד כל מיני מדינות, נפאל או ויטנאם

אליהו כהן מוגרבי:  הגיעו לפה באזור ונמצאים כאן בשבועיים האחרונים

אליהו כהן מוגרבי:  לחלק גדול מהחקלאים אין ההיתרים, אין ויזות פנויות

אליהו כהן מוגרבי:  יש לי משתלות באזור עם 27-28, הם מלאים עד הסוף, הם משוועים לכוח אדם

אליהו כהן מוגרבי:  הם לא יכולים להכניס אף אחד, הם ממתינים להצעה של ה-9,000 האלה

אליהו כהן מוגרבי:  קחו בחשבון שמ-2018 לא היה מפקד עובדים זרים במשרד החקלאות

אליהו כהן מוגרבי:  תבינו שיש פערים בין המציאות לבין מה שקרה בעבר

אליהו כהן מוגרבי:       עכשיו אני בא ואומר דבר כזה, גם 300 משתלמים שהיו פה ביישובי עוטף עזה, משרד החוץ לא מאפשר להם להיכנס בגלל האירוע שהיה בעלומים, הם לא נכנסים לפה, אז תבינו את החוסר

אליהו כהן מוגרבי:  אני בא ואומר דבר כזה, מתוך ה-4,100 תנו יד חופשית לחקלאים לקחת בעוטף עזה את כל מה שהם צריכים ולא לנייד ולא לקחת שום דבר אחר

אליהו כהן מוגרבי:       חקלאי שמקבל הקצאה לעוטף עזה, העובד הזר שלו יישאר בעוטף עזה, גם אם הוא יעביר אותו, הוא יעביר אותו לאחד מהחקלאים ביישובי העוטף ולא יצטרך להעביר אותו למקומות אחרים, תגבילו את זה

אליהו כהן מוגרבי:       אני חושב שיישובי העוטף באופן דחוף זקוקים לכוח אדם, הם זקוקים להתחיל לשתול לתכנן את העונה הקרובה, הם זקוקים חלק מהם ממתינים אמנם נכון, בהגינות אמר את זה יענקל'ה וגם אני אומר את זה, הם ממתינים לעובדים הזרים שלהם התאילנדים כי הם יודעים לעלות על טרקטורים, יודעים לתחח, יודעים לשתול, יודעים להפעיל את הכלים, יודעים לרסס, יודעים לעשות את כל העבודות האלה

אליהו כהן מוגרבי:       אז אני חושב שזו ההזדמנות של החקלאים מעוטף עזה, אם רוצים לשקף אותם, לתת להם הקצאה ללא הגבלה

אליהו כהן מוגרבי:  בסך הכול מדובר בפער של אולי 500-700 היתרים, לא יותר, אני בדקתי את כל הנתונים

אליהו כהן מוגרבי:  תודה רבה על ההקשבה

אליהו (אלי) רביבו: אני מאוד מודה לך אדוני, אני מבקש להעביר את רשות הדיבור להתייחסות למר ולאדי סימון

אליהו (אלי) רביבו:  ולאדי סימון הוא ראש אגף בכיר פרויקטים משרד התחבורה

אליהו (אלי) רביבו:  אני אשמח לקבל סקירה לגבי היערכות המשרד בתוך מטלות חבל תקומה לשיקום תוספת ופיתוח תשתיות עם עדיפות לאומית

אליהו (אלי) רביבו:       בדרך כלל מחלקים פרויקטים בחשיבות לאומית וכאלה שלא, מבחינתי, כל מה שהוא באזור עוטף ישראל, הוא בחשיבות לאומית

אליהו (אלי) רביבו:  אני מניח שגם השרה מתייחסת לכך

אליהו (אלי) רביבו:  אשמח לקבל התייחסות ולדעת האם אתם מבצעים איזשהם סקרים שיצביעו על הצורך בידיים עובדות ולאפיין אותם בגזרות ישראליות לצורך קליטה?     

ולדימיר סימון: צוהריים טובים תודה רבה, ולדימיר סימון מנהל אגף בכיר פרויקטים משרד התחבורה

ולדימיר סימון:  בהתאם למדיניות השרה והמנכ"ל יש בינינו, בין המשרד לבין מנהלת תקומה שיתוף פעולה מלא, רק לפני מספר ימים היינו בביקור מקצועי עם כל הנהלת המשרד וכל בעלי התפקידים הרלוונטיים במנהלת תקומה

ולדימיר סימון:       בהתאם להנחיית השרה כבר הכנו תוכנית ראשונית להשקעות בנגב המערבי, זה מתייחס לכל חבל הנגב המערבי מ-0-7 ו-7 פלוס

ולדימיר סימון:  מדובר על פרויקטים של כבישים, מחלפים, תחבורה ציבורית, מסופים, פרויקטים אסטרטגיים שקשורים בצורה עקיפה וישירה לרווחת התושבים בחבל בנגב המערבי

ולדימיר סימון:      אנחנו למעשה יצרנו מסלול הידברות מקצועי ישיר עם חבל תקומה

ולדימיר סימון:  כבר נקבע לנו דיון עם המהנדסת הראשית של המנהלת במטרה לתאם בין אותם המיזמים שהמנהלת מקדמת לבין הרעיונות התחבורתיים כדי שלא ייווצר לנו מצב באמת כמו שנאמר פה, מיזם מוצע במקום א' ואין לגביו שום תוכניות עתידיות

ולדימיר סימון:       אנחנו גם ריכזנו את כל התוכניות מול חברות תשתית רלוונטיות שלנו

ולדימיר סימון:  מדובר גם על התחזוקה, שיקום התשתיות, וגם הקמה ופיתוח תשתיות חדשות

ולדימיר סימון:  איך אומרים אצלנו? הגישה היא לא להחזיר את החבל למה שהיה לפני, אלא בעצם לשדרג ולשפר ולקדם קדימה

ולדימיר סימון:       לגבי ידיים עובדות, אנחנו יודעים היום נכון לרגע זה בתחום התחבורה, פיתוח כבישים, מסילות וכן הלאה , חסרים כ-10,000 פועלים

ולדימיר סימון:  אמרנו את זה במסגרות שונות

אליהו (אלי) רביבו: איפה זה מסגרות שונות?     

ולדימיר סימון: בדיוני ועדות כנסת אחרות

ולדימיר סימון:  לא אני השתתפתי, נציג אחר

ולדימיר סימון:  אבל זה בערך

אליהו (אלי) רביבו: אתם מזהים צורך ואתם לא מבטאים את זה בוועדה הייעודית?     

ולדימיר סימון: היו דיונים, אני לא זוכר את השם של הוועדה מצטער, לא אני נוכחתי בה

ולדימיר סימון:  זה בסדר גודל של הנתונים

אליהו (אלי) רביבו: 10,000 ידיים עובדות, לאיזה תת ענף?     

ולדימיר סימון: לענף תחבורה, תשתיות, תחבורה

אליהו (אלי) רביבו: תחבורה זה נהגים? תחבורה זה מפעילי בומגים?     

ולדימיר סימון: הכול

אליהו (אלי) רביבו: טפסנים? טפסנים זה לא תחבורה

קריאה: לא, תשתיות

ולדימיר סימון: תשתיות כשאתה בונה גשר, קירות וכן הלאה

ולדימיר סימון:  יש מלמטה עד למעלה

אליהו (אלי) רביבו: זאת אומרת מפעילי צמ"ה ומבנים בנושא התשתיות?     

ולדימיר סימון: כבוד יושב-הראש, הכול מהכול

ולדימיר סימון:  מהכי זוטר ועד הפועלים המקצועיים

אליהו (אלי) רביבו: סליחה רק שניה, חשוב רגע שנבהיר

אליהו (אלי) רביבו:  קבלן שהוא גם קבלן תשתיות וגם קבלן בניין, הוא זכאי לקבל עובדים זרים?     

דוד אזולאי: היו לו פלסטינאים אדוני יושב-הראש

אליהו (אלי) רביבו: אין בעיה, היום אין פלסטינאים

דוד אזולאי: אז הוא מן הסתם צריך למצוא חלופה וצריך לתת לו, אף אחד לא מדבר איתנו

אליהו (אלי) רביבו: נכון

דוד אזולאי: כמה נקבל? מה נקבל? איך נקבל? אתה יודע, הייתי אצלך בוועדות

דוד אזולאי:  אנחנו כן היינו, אנחנו הקבלנים

אליהו (אלי) רביבו: כן, אז תחלק רגע את המצוקה שלך לשני חלקים ברשותך, בסדר? חלק אחד של הפעילות שלך נוגע בפעילות שמצדיקה, מאושרת, ויכולה להביא עובדים זרים כבר היום

אליהו (אלי) רביבו:  הדרך זה עניין אחר

אליהו (אלי) רביבו:       חלק אחר של הפעילות שלך עדיין לא מוגדר כזכאי להביא עובדים זרים, בסדר? וכאן המצוקה היא כפולה

דוד אזולאי: אדוני יושב הראש, אף אחד לא נתן לנו שום מתווה

אליהו (אלי) רביבו: אין בעיה אז בשביל זה אני פונה, בשביל זה אני כרגע מדבר

אליהו (אלי) רביבו:  אני לא שאלתי, אתה דיברת אז אני עניתי

דוד אזולאי: כן

אליהו (אלי) רביבו: אז אני בשביל זה פונה למנהל אגף בכיר במשרד התחבורה ובוחן איתו

אליהו (אלי) רביבו:  אם הגעתם למסקנה שיש צורך מיידי ב-10,000 ידיים עובדות, ידיים זרות, לענף התחבורה, האם אתם מחלקים את אותה כמות בין עיסוק שחוסה תחת אותה הקצאה שהם יכולים לקבל עובדים, לבין כאלה שלא יכולים לקבל עובדים? לדוגמה, מר אולניק יכול לקבל הקצאה לברזלן, הוא לא יכול לקבל הקצאה למפעיל שופל, בסדר?     

דוד אזולאי: למה? יש לי את הסיווג הקבלני אדוני יושב-הראש

אליהו (אלי) רביבו: עוד פעם אני אסביר לך

דוד אזולאי: כן, אני מבין אותך

אליהו (אלי) רביבו: אתה יכול להביא נהג שופל בשכר מומחים, וזה לא שם

אליהו (אלי) רביבו:  ואני מבקש שהמשרד הרלוונטי, שאתם חוסים בצילו, ישקף את הצורך הזה למשרדים הרלוונטיים כדי שאתם תוכלו לקבל הקצאה של עובדים זרים שהם לא יהיו בהגדרה של עובדים מומחים

אליהו (אלי) רביבו:  אני לא מפסיק להגיד את זה

דוד אזולאי: אנחנו משקמים גם את הצפון, לא רק את תקומה

אליהו (אלי) רביבו: כן בסדר, אוקיי

אליהו (אלי) רביבו:  אני כרגע משקף עוד פעם לתת ביטוי לצורך

אליהו (אלי) רביבו:  גם בהגדלת לכסות למי שכבר מקבל, גם בהקצאה למי שעדיין לא מקבל, בדגש על מי שמבצע פעולות בעבור ובהוראת ועל פי דרישת חבל תקומה, ומן הסתם נקיים את זה גם כן לעניין הצפון

אליהו (אלי) רביבו:  זה על אותו רעיון

אליהו (אלי) רביבו:  אתם אותם קבלנים והמשרד הוא אותו משרד, לא צריך להתפרס עכשיו

אליהו (אלי) רביבו:       אני מבקש למקד את מנהל האגף שיסביר לי האם בוצע חילוק? אם כן, מה אתם עושים לטובת העניין? אם לא, האם אתם מתכוונים לבצע ולהציף, אולי לקדם הצעת מחליטים כדי שתשקף ותמלא את הצורך הזה?     

ולדימיר סימון: אני אתייחס בשני מישורים

ולדימיר סימון:  אחד, כל מה שדיברתי זה כרגע מדובר על המשך תקינה של הפעילות השוטפת של משרד התחבורה

ולדימיר סימון:  לגבי כל אותן התוכניות העתידיות בהקשר לתקומה ובכלל נגב מערבי, התוכניות שלנו טרם אושרו, התוכניות לא מתוקצבות, מדובר על פרויקטים תוספתיים מעבר למה שקיים במשרד

ולדימיר סימון:  זה ידוע גם למובילי מנהלת תקומה, לאחראיים

ולדימיר סימון:       ברור מאליו שאם היום חסרים כ-10,000 פועלים כדי לממש את התוכניות הקיימות המתוקצבות אז ברור מאליו שחסרים פועלים לממש תוכניות תוספתיות, בין אם זה לחבל תקומה ובין אם זה לתוספת מטלות חדשות

ולדימיר סימון:       המסר ממך ברור יושב-הראש, אנחנו גם העברנו את האמירות הללו בוועדות האחרות שנשאלנו

ולדימיר סימון:  לא אני השתתפתי כמו שאמרתי, אבל זה לא מספר חדש למישהו פה בבניין

ולדימיר סימון:  אבל ברור לך שהמצוקה המקצועית היא קשורה גם לשוטף וגם בוודאי ובוודאי לפעולות נוספות ככל שיוטלו עלינו ביחד עם התקציבים בהקשר לתקומה

אליהו (אלי) רביבו: אני מודה לך

אליהו (אלי) רביבו:  אנחנו נפנה לדברי סיכום

נעמי טירנובר: נעמי מהתאחדות הקבלנים, אני רק רוצה להגיב במשפט אחד על השאלה

נעמי טירנובר:  10,000 העובדים שחסרים בתשתיות – אנחנו שותפים בהתאחדות לנתון הזה – וזה לא כולל את העובדים בעבודות הרטובות, אלא בשאר התחומים בתשתיות

אליהו (אלי) רביבו: תודה

אליהו (אלי) רביבו:  אז הוועדה קוראת למנהלת תקומה ולרשות האוכלוסין וההגירה לקדם הצעת מחליטים למכסה תוספתית של עובדים זרים לבניין, לתשתיות, לשיקום חקלאות

אליהו (אלי) רביבו:  אני מבהיר, לשיקום חקלאות

אליהו (אלי) רביבו:  עבור התקשרויות אך ורק למנהלת תקומה עם ויזה ייעודית לעבודה ביישובי העוטף

אליהו (אלי) רביבו:       בעזרת השם אם לא תהיינה דחיות נוספות, ב-7 בפברואר 2024 יגיע ראש המנהלת מר משה אדרי לדיון המשך, אני מקווה שעד אז תגבשו גישה לנושאים שהעלינו כאן

אליהו (אלי) רביבו:       אני שוב שב ומתחייב, הוועדה תעשה כל שביכולתה למנוע כל חסם ומכשול בשל שיקולים רגולטוריים, ולעזור למנהלת תקומה במימוש התוכניות שהוצגו היום, וכל תוכנית עתידנית

אליהו (אלי) רביבו:       אני מאוד-מאוד מתרשם, אני שב ומבהיר את זה, מהסקירה המפורטת, מעבודת המטה הרצינית שהוצגה כאן

אליהו (אלי) רביבו:  אני סמוך ובטוח שאם התוכניות אכן ימומשו ולא יתקלו באותה מחלה רעה שמפושטת במשרדי ממשלה שונים, אז באמת זה יוסיף לגאווה הלאומית ולחוסן הלאומי

אליהו (אלי) רביבו:       הוועדה מבקשת ממנהלת תקומה גם כן לקבל הערכה שלהם למספר העובדים הזרים שהמנהלת צריכה כדי לממש את תוכניותיה, וחלוקה למסמך הבהרות ולסוגי הענפים

אליהו (אלי) רביבו:  הוועדה מצפה מהמנהלת לקבל התייחסות האם היא חושבת שחלק מהיעדים יוכלו להיות מושגים באופן יעיל ונכון יותר באמצעות חברות ביצוע זרות

אליהו (אלי) רביבו:      הוועדה מבקשת ממשרד התחבורה להעביר נתונים לוועדה על מספר העובדים שצריך המשרד לצורך מימוש הפרויקטים של התשתיות הלאומיים, במסגרת התוכניות מול מנהל תקומה בעוטף, כשהיא מצפה לחלק את זה בין עובדים תוספתיים לענפים שהם כבר מתוקצבים במכסה קיימת, לבין כאלה שטרם קיבלו עד היום

אליהו (אלי) רביבו:  הישיבה נעולה